EDRY KRU REPAIR HIDUNG?

Al-kisah diceritakan oleh seorang wartawan 'mulut Murai', ketika rakannya pulang dari rumah terbuka KRU minggu lalu, beliau terkejut melihat wajah Edry yang agak berlainan berbanding sebelumnya.

Dakwanya, wajah Edry jelas ketara perbezaannya terutama di bahagian hidung. Berikutan itu, timbul desas-desus yang mendakwa Edry kemungkinan telah melakukan sesuatu untuk kelihatan lebih tampan dan muda. Heh, pandai aja dia orang buat cerita!

Klik untuk imej besar...

Jom kita bersangka baik... wajah Edry kelihatan berbeza mungkin disebabkan dia sudah semakin kurus dan cekung di bahagian muka. Yalah... dulukan Edry sedikit tembam berbanding adik-beradiknya yang lain?

"Alhamdulilah saya sihat dan setakat ini tidak mempunyai sebarang penyakit dan perubahan fizikal saya tiada kena mengena dengan perkara itu.

"Saya kurus kerana saya bersenam setiap hari kerana ingin memastikan badan saya sentiasa sihat dan bertenaga," ujarnya sekaligus menafikan dakwaan yang dilemparkan kepadanya itu.

Tambah Edry, ketika itu berat badannya mencecah 90 kilogram dan kini dia kekal pada angka 76 kilogram. Tetapi ia bukan sekadar nombor semata-mata tetapi apa yang lebih penting dia harus menjaga kesihatan dan melakukan senaman secara kerap.

"Ia adalah aktiviti menyihatkan dan ia juga dapat merapatkan hubungan antara rakan-rakan selain dapat berkumpul dan melakukan aktiviti lain," katanya kepada media.


HIJRAHKAN LAGUKU - SHAHIR MUNCUL JUARA

"Alhamdulillah. Terima kasih kepada TV Alhijrah yang membuka peluang kepada saya untuk menyertai program ini," demikianlah kata penyanyi Shahir Zawawi apabila muncul sebagai juara program realiti Hijrahkan Laguku musim pertama yang berlangsung malam tadi.

Atas kemenangan itu, Shahir berjaya membawa pulang hadiah wang tunai sebanyak RM100,000, plak Hijrahkan Laguku dan Hijrah Prihatin ke Langkawi. Shahir, 34, memperoleh markah keseluruhan 72 peratus dan menewaskan Datuk Nash (71%), Mark Adam (63%) dan Iwan Syahman (62%).

Di pentas akhir program Hijrahkan Laguku yang ditayangkan secara langsung di TV Alhijrah itu, Shahir menyampaikan lagu solo, 'Madahku' yang diambil dari lagu asal 'Madah Berhelah' nyanyian Ziana Zain.

Dia kemudiannya tampil mempersembahkan lagu 'Perjalanan Jiwa' secara duet bersama Datuk Nash. 'Perjalanan Jiwa' diambil daripada lagu asal, 'Kamelia' yang dipopularkan Sweet Charity.

Klik untuk gambar besar

Tiga peserta akhir lain iaitu Nash, Iwan Syahman dan Mark Adam masing-masing membawa pulang hadiah wang tunai RM20,000. Selain itu, turut diumumkan pemenang Anugerah Sawa' Assabil iaitu Iwan dan berjaya membawa pulang hadiah wang tunai RM3,000 yang diwakafkan serta Hijrah Prihatin ke Langkawi.

Selain persembahan peserta, penonton turut dihiburkan dengan persembahan pembukaan oleh Zamani, Mawi dan Cat Farish menerusi lagu 'Tak Mungkin Berpaling'.

Semua peserta turut mempersembahkan lagu bonus sebagai persembahan selingan berjudul 'Malam' yang diambil daripada lagu asal, 'My All' nyanyian Mariah Carey.

Markah peserta diadili sebanyak 80 peratus oleh juri profesional iaitu Fauzi Marzuki, Hazamin Inteam dan Ustaz Don Daniyal Don Biyajid. Manakala 20 markah daripada undian penonton.

Majlis penyampaian hadiah disempurnakan oleh Menteri di Jabatan Perdana Menteri (Hal Ehwal Agama), Idris Ahmad dan diiringi Ketua Pegawai Eksekutif TV Alhijrah, Namanzee Harris.

Program Hijrahkan Laguku diacarakan Faizal Ismail dan Bell Ngasri. Juri tetap pula terdiri daripada Fauzi Marzuki dan Hazamin Inteam serta juri jemputan, Ustaz Don Daniyal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUKA TEGUR AURAT WANITA SI MEDIA SOSIAL - NAZ RAHMAN GELAR 'TALAM DUA MUKA'

"Kepada yang rajin benar ‘menegur’ aurat wanita yang tidak dikenali di socmed, tapi diam bila bersemuka, adilkah kalau saya kata, anda menegur bukan kerana Allah SWT.

"Anda menegur untuk up diri sendiri, nak rasa diri andalah paling terbaik.

"Talam dua muka, tepuk dada tanya selera," tulis pelakon dan pengacara Naz Rahman.

Naz menulis demikian sebagai respon kepada segelintir individu yang suka menegur aurat wanita di media sosial, tetapi dakwanya bersikap hipokrit.

Klik untuk gambar besar

Hantarannya itu mendapat perhatian netizen dan ramai yang menyokong kenyataan tersebut tentang cara seseorang yang mahu berdakwah di media sosial.

"Kalau betul ikhlas, demi keredaanNya, tegurlah secara sulit. DM (mesej) boleh, berbisik boleh.

"Mungkar atau alim, tiada siapa yang suka dibuka aibnya, walaupun nampak macam dia yang buka aib sendiri," komen seorang pelawat halaman Twitter pengacara Jalan-Jalan Cari Makan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIEZAM ZAIDI NAFI STATUS JANDA NONNY PUNCA BATAL PERKAHWINAN

"Sebenarnya tidak ada kaitan dengan status dia pun," jelas pelakon Niezam Zaidi yang menafikan status janda penyanyi dan pelakon, Nonny Nadirah menjadi punca pembatalan perkahwinan mereka yang sudah dirancang.

Niezam berkata, majlis pernikahan mereka sepatutnya berlangsung Isnin lalu iaitu sempena ulang tahun kelahirannya yang ke-28.

"Seperti dikatakan sebelum ini, mungkin saya belum bersedia untuk menjadi pemimpin yang bagus dalam sebuah keluarga. Selain dari itu memang tidak ada apa-apa pun. Mungkin saya ada masalah dengan diri sendiri. Itu saja," katanya kepada Harian Metro.

Dalam masa sama, Niezam menyifatkan apa yang berlaku adalah ketentuan Allah SWT dan menganggap tidak ada jodoh antara mereka.

Klik untuk gambar besar

"Pembatalan ini dibuat atas keputusan kedua belah pihak, antara saya dan Nonny. Disebabkan itu tidak jadi. Sepatutnya majlis dibuat pada hari jadi saya tempoh hari," katanya.

Dalam laporan media semalam, Nonny berkata, keputusan membatalkan majlis perkahwinan yang sudah dirancang itu sudah dibuat lama iaitu selepas mereka menghadiri kursus kahwin pada September lalu.

Terdahulu, Nonny mengumumkan membatalkan majlis perkahwinan mereka menerusi hantaran di Instagram sempena hari jadi Niezam.

www.myartis.com / Sumber & foto: Harian Metro & Instagram Niezam Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSEDIA DIPANGKAH, DILABEL EKSTRIMIS - NEELOFA BERSYUKUR BERNIQAB TAK JEJAS REZEKI

Mengambil keputusan berniqab baru-baru ini, pelakon dan pengacara Noor Neelofa, 31, bersyukur keputusannya itu tidak menjejaskan rezekinya sebagai duta jenama antarabangsa.

Mengakui bersedia ditolak klien berikutan penampilan terbarunya itu, Neelofa atau nama penuhnya Noor Neelofa Mohd Noor gembira klien sebaliknya cukup memahami keputusannya.

"Saya sudah bersedia untuk sebarang kemungkinan termasuk dipangkah atau dilabel sebagai ekstrimis. Sebaliknya, mereka tanya saya, bagaimana menyesuaikan diri dengan penampilan baharu saya?" katanya.

Neelofa menjawab persoalan itu kepada rakan pengacara Uyaina Arshad dalam sesi siaran langsung di Instagram semalam. Uyaina kemudian berkongsi perkara itu di platform sama.

Klik untuk gambar besar

Terdahulu, bekas pengacara MeleTop itu mengesahkan dirinya sudah berniqab pada 15 Oktober lalu. Dia memohon semua pihak mendoakan perjalanan baharunya itu sentiasa dalam rahmat dan reda Allah.

Pengumuman Neelofa itu dibuat sejurus ramai berteka-teki mengenai penampilannya selepas memuat naik beberapa gambar dia mengenakan niqab.

Dia turut memohon doa orang ramai agar dirinya sentiasa istiqamah dalam memperbaiki diri dan ampuh melalui datangnya hari. Neelofa berharap perjalanan baharunya  sentiasa dalam rahmat dan reda Ilahi.

www.myartis.com / Sumber & foto: Harian Metro & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN BELUM MAHU KAHWIN TERIMA PELBAGAI REAKSI - MIMI FLY TERIMA KOMEN 'DOUBLE MEANING'

"Orang sana bercinta mana nak fikir sampai kahwin... diorang nak berjimak je lebih... Dah puas esok kena tinggal lah... Kau je beriya-iya... Balik Malaysia up status... Saya mencari lelaki yang boleh membimbing saya..."

"Mimi kalau jenis yang boleh tahan kahwin je Mimi. Mimi kena faham lelaki kulit hitam tak sama macam orang Asian. Kalau Mimi nak santai-santai sambil baca surat khabar dan maka kuaci cari pemuda Jepun."

"Puhhhh pejam celik pejam celik aku memikirkannya size." - "Baka ne**o memang padu" - "Saya ada jual wheelchair... takut malam pertama terpaksa mengesot... lebih baik tolak pakai kerusi tu."

Klik untuk gambar besar

"Mana mahunya pisang emas... dah biasa makan pisang tanduk, tak sedap dah pisang emas... Tu orang kata buah pisang dibawa berlayar... mana mahunya berlabuh dah."

Itulah antara komen-komen 'double meaning' netizen selepas penyanyi Mimi Fly mengeluarkan kenyataan yang dia belum memikirkan soal kahwin dan seronok menjalani hubungan jarak jauh bersama kekasihnya, seorang lelaki kulit hitam juga seorang doktor pakar tulang belakang bernama Antonio Rozier.

Baru-baru ini, Mimi Fly memuat naik beberapa gambar di laman Instagram ketika dia pulang ke kampung halaman kekasihnya di Dallas, Texas, Amerika Syarikat. Selepas lima tahun berpisah dengan bekas suami, Mimi akui kini sedang bahagia menjalinkan hubungan cinta dengan Antonio.

Berita tentang Mimi dan kekasihnya itu mendapat pelbagai reaksi berbeza daripada netizen di media sosial. Beberapa komen daripada pengguna Facebook menyentuh berkenaan saiz kemaluan teman lelaki Mimi dan turut menyindir penyanyi tersebut dengan komen 'double meaning' masing-masing.

Ada yang turut mengkritik Mimi kerana beria-ia menjalin hubungan cinta dengan lelaki luar negara dan mendakwa orang Barat hanya bercinta untuk hubungan seksual. Seorang individu turut mempersoal tindakan Mimi yang memakai bikini dan bergaul bebas serta sering berpesta sepanjang berada di sana.

Terdahulu, gambar dimuat naik oleh Mimi itu membuatkan segelintir netizen menganggap dia sudah berkahwin dengan lelaki berusia 40 tahun terbabit. Bagaimanapun, Mimi menafikan dakwaan itu dan berkata dia belum memikirkan soal kahwin dan seronok menjalani hubungan jarak jauh bersama kekasihnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JULIA ZIEGLER UMUM HAMIL TUJUH BULAN ANAK KEDUA

"Hello #JJbaby2 #30weekspregnant #lovestoryjuliajohan #ivanagonnabeabigsister," demikian tulis pelakon Julia Ziegler yang mengumumkan dirinya sedang hamil tujuh bulan anak kedua dengan memuatnaik foto imbasan ultrasound di laman Instagram (IG) miliknya.

Menjengah di ruangan komen, rata-rata rakan artis dan peminat mengucapkan tahniah serta mendoakan kebahagiaan keluarga Julia atau nama sebenarnya Julia Bob Fauzi Ziegle: "@lananodinmckienzie: Yeay nombor 2..Aminnn babe, tahniah babe.

"@fanunazue: Wow! The 2nd want is coming!!!! Congrats and all the best!! - "@hana_sophie: Wooowww congratulations darling Julia. Anak kita sebaya la nanti. Take good care and stay safe ya. - "@emeliamatrahah: Alhamdulillah tahniah Julia dan Johan.. Tumpang gembira.

Untuk makluman, Julia mendirikan rumah tangga bersama seorang jurutera mekanikal bernama Johan pada 1 Januari 2017. Selepas dua tahun berumah tangga, pasangan ini dikurniakan seorang cahaya mata perempuan, Ivana Johan pada 14 Januari tahun lalu.

Klik untuk gambar besar

www.myartis.com / Sumber & foto: Astro Gempak & Instagram Julia Ziegler

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I LOST MY BABY..." - SHIMA ANUAR HAMIL LUAR RAHIM, HILANG BANYAK DARAH KETIKA PEMBEDAHAN

"Ia sangat menyakitkan. Saya masih berada di unit rawatan rapi. Saya kehilangan banyak darah ketika pembedahan dan saya hilang anak yang berusia tiga bulan dalam kandungan kerana hamil luar rahim.

"Terima kasih kepada semua yang mendoakan saya. Saya akan kembali sihat," kongsi pelakon Shima Anuar yang memaklumkan berita sedih apabila terpaksa menjalani pembedahan menggugurkan kandungan selepas disahkan hamil luar rahim.

Shima atau nama sebenarnya Noor Hashimah Anuar, 31, turut memberitahu dia kini berada di unit rawatan rapi (ICU) sebuah pusat perubatan kerana banyak kehilangan darah.

Klik untuk gambar besar

Pada malam Ahad, Shima juga dilihat memuat naik satu hantaran di IG story memohon maaf dan doa sebelum dia menjalani pembedahan: "Maafkan saya. Ampunkan saya jika ada salah dan silap. Doakan saya," ucapnya.

Pada 17 Februari lalu, Shima berkongsi berita gembira dimana dia mendapat tahu dirinya hamil anak ketiga. Selepas mendapat nasihat doktor, Shima terpaksa membatalkan semua tawaran kerja di set penggambaran kerana bimbang dia dan kandungannya terdedah kepada jangkitan C0V1D.

Untuk makluman, Shima mendirikan rumah tangga dengan ahli perniagaan bernama Mohd Solih Toha, 54, pada April 2017. Pasangan ini telah dikurniakan dua orang cahaya mata iaitu Marian Sophia, 3, dan Mikhael Iman, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA TOK RAM NAFI DIRINYA 'SANG BARA': "DARI SEGI MANA NAGA ITU SAYA?

Semua sedia maklum mengenai karakter juri ke-5 iaitu Sang Bara dalam Maharaja Lawak Mega 2021 (MLM 2021) dimana sifatnya yang sering menjadi perhatian kerana 'kedekut' dalam memberikan markah 'HA' kepada peserta program itu.

Ramai yang membuatkan tekaan siapakah disebalik karakter Naga itu. Pelbagai nama yang dipetik termasuklah maestro muzik terkenal, Datuk Ramli MS atau mesra disapa sebagai Tok Ram apabila nama beliau menjadi bualan hangat warga maya. Suami kepada penyanyi Alyah ini didakwa insan di sebalik karakter 'Sang Bara'.

Bukan sahaja peminat rancangan lawak itu yang galak meneka, malah hos terkenal Nabil Ahmad turut membawakan persoalan itu dalam GV8. Nabil dilihat sempat berseloroh sambil mengasak Ramli MS dengang mengatakan dia sebenarnya individu di sebalik maskot Sang Bara itu.

Klik untuk gambar besar

Meskipun sempat menafikan dakwaan Nabil itu, nampaknya masih ramai yang tak puas hati jawapan Ramli MS. Dek kerana itu, Ramli MS kemudiannya dihubungi sebuah media untuk mendapat jawapan tepat mengenai andaian yang berlegar dalam kalangan penonton rancangan itu.

"Dari segi mana naga itu saya? Kan saya dah kata bukan saya. Nak saya carut ke?," soal Ramli MS kembali.

Mungkin juga dari segi penampilan dan suaranya yang tegas, nama Ramli MS itu pastinya menjadi tumpuan utama netizen. Namun, komposer terkenal itu bertegas bahawa dia bukan orang di sebalik maskot itu.

Anda rasa siapa agaknya 'Sang Bara' ni ya?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU HANYALAH SPEKULASI" - LUFYA NAFI RUMAH TANGGA BERMASALAH

Gara-gara bertindak memadam gambar-gambar suaminya, Dr. Che Muhammad Hafiz Che Baharom, 28, yang pernah dikongsikan sebelum ini, kecoh seketika apabila ada khabar angin mendakwa kononnya rumah tangga pelakon Lufya Omar, 33, itu bermasalah.

Bagaimanapun, menurut Lufya, semua itu hanyalah spekulasi semata-mata. Katanya, hubungannya dan suami baik-baik sahaja.

"Khabar angin yang mengatakan rumah tangga kami retak itu hanyalah satu spekulasi sahaja. Itu hanyalah andaian pihak tertentu sahaja selepas melihat gambar suami sudah tidak ada di Instagram.

"Hakikat sebenarnya, ia merupakan satu permintaan yang dibuat oleh suami saya sendiri. Suami saya seorang doktor, jadi profesion itu menuntutnya untuk fokus kepada kerja.

"Jadi, sebolehnya, dia tidak mahu saya terlalu kerap berkongsi gambar bersama kerana dia tidak mahu menerima gangguan daripada netizen,” katanya yang memberitahu dia kini sudah rindu untuk kembali semula berlakon selepas melahirkan anak sulungnya, Laana Haura yang kini berusia 11 bulan.

Klik untuk gambar besar

Menurut Lufya lagi, banyak gambar-gambar kenangan yang dikatakan dibuang sebenarnya hilang semasa akaun Instagram digodam pihak tidak bertanggungjawab pada awal tahun lalu.

"Memang banyak gambar kami bersama sejak di awal perkenalan sudah tidak ada di Instagram. Mungkin ada yang tidak menyedari bahawa beribu-ribu gambar yang pernah saya kongsikan sebelum ini pernah hilang semasa digodam.

"Bahkan, sebelum ini pun saya pernah tampil dengan kenyataan bahawa saya diugut untuk membayar sejumlah wang daripada penggodam dari Iran untuk mendapatkan akses semula ke Instagram saya. Jadi mungkin dari situ orang fikir saya membuang semua gambar kenangan kami berdua," ceritanya.

Bagaimanapun, kongsi Lufya selepas spekulasi itu bertebaran baru-baru ini, dia dilihat mula berkongsi gambar bersama suaminya semula di Instagram. Katanya, tindakan itu dibuat selepas berbincang dengan sumai demi mengelakkan daripada timbulnya cerita-cerita yang tidak dinginkan.

"Apabila kita tidak berkongsi gambar (dengan suami), timbul pula isu lain, apabila kita sering kongsi, ada pula kata kita menunjuk.

"Apapun, selepas berbincang dengan suami, dia kata kongsi sahajalah, cuma jangan terlalu banyak. Lagipun, saya kena jaga kredibilitinya sebagai doktor," jelasnya yang kini mempunyai seorang cahaya mata, Laana Haura yang berusia 11 bulan selepas mendirikan rumah tangga pada 26 November 2016.

Dalam pada itu, menurut Lufya dia kini sudah bersedia untuk membuat kemunculan semula di kaca televisyen.

"Selepas drama Umairah, saya berkahwin, kemudian berbadan dua dan sibuk menguruskan keluarga. Memang rindu nak kembali berlakon semula.

"Saya pun sebenarnya dah bersedia untuk ke set semula. Sekarang ini pun tengah dalam usaha nak menguruskan lagi badan selepas bersalin tempoh hari. Saya pun dah okey nak seimbangkan antara tanggungjawab antara keluarga dan berlakon," katanya yang memberitahu suami juga sudah memberikan lampu hijau untuknya kembali aktif.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAAFKAN SITI NORDIANA ISU PERSENGKETAAN - SYURA AKUI SUKAR LUPAKAN SEGALA YANG TERJADI

"Sebagai manusia siapalah kita untuk tidak memaafkan orang lain. Saya dengan Siti Nordiana bukannya kenal setahun dua. Kami kenal sejak usia saya 13 tahun, manakala dia berusia 15 tahun. Sudah lama kami berkawan dari zaman remaja lagi.

"Jadi, bila kawan-kawan ada buat masalah sudah tentulah memaafkan itu sentiasa ada dalam hati, tapi untuk melupakan itu bagi saya terlalu peribadi," ujar penyanyi Syura Badron, 35, yang berdepan saman  dimana dia sudah memaafkan segala persengketaan di antara dia dan penyanyi Siti Nordiana .
yang berdepan saman

Syura yang berdepan saman daripada Siti Nordaiana atau mera disapa Nana itu berkata, walaupun hatinya berlapang dada memaafkan sahabat yang dikenali sejak berusia 13 tahun itu, tetapi untuk melupakan segala hal yang terjadi masih sukar.

Menurut Syura, dia bersama empat lagi rakan yang turut berdepan saman iaitu penyanyi, Lan Solo dan isterinya Nur Sheila; Pegawai Perhubungan Awam FMC Music, Sam Musyadzafar dan jurusolek artis bebas, Razidah Ahmad sudah cuba untuk menjernihkan hubungan persahabatan dan cuba untuk berdamai ketika proses mediasi, namun gagal menemui jalan terbaik.

"Nak berbaik perlukan persetujuan kedua-dua belah pihak. Jadi, kami sudah terbuka untuk selesaikan perkara ini. Sebab itulah adanya proses mediasi dan sewaktu sesi itu dijalankan kami sudah luahkan segala-galanya. Namun, nampaknya kami tak dapat kata sepakat daripada kedua-dua belah pihak.

Klik untuk gambar besar

"Apabila tak setuju dan kes masih berjalan jadi kami teruskan saja. Namun, kalau kata sudah memaafkan atau memohon maaf, saya secara peribadi sudah memaafkan segala apa yang terjadi.

"Cuma daripada pihak dia saya tak tahu macam mana. Apapun saya harap peminat dapat mendoakan bukan hanya saya tapi untuk pihak dia juga. Mudah-mudahan kami dapat keputusan yang baik untuk kedua-dua belah pihak," katanya.

Isu membabitkan Nana bersama lima sekawan itu bermula apabila penyanyi itu memfailkan saman berjumlah RM2.5 juta pada 3 Ogos lalu. Dalam saman terbabit, Siti Nordiana menuntut penerbitan permohonan maaf menerusi siaran akhbar, Instagram dan Facebook live serta RM500,000 daripada setiap defendan.

Selain itu, terdapat juga tiga lagi tuntutan iaitu ganti rugi teruk, ganti rugi teladan dan ganti rugi khas yang akan dinilai serta ditentukan oleh pihak mahkamah.

Untuk makluman, kontroversi tercetus selepas penyanyi Lan Solo dan Syura membuat pendedahan mengejutkan berkaitan konflik yang berlaku antara mereka dengan Siti Nordiana menerusi sesi Instagram live pada 20 Julai lalu. Kes saman fitnah membabitkan penyanyi Nana dengan lima individu lain kini bakal didengar di Mahkamah Tinggi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI PELIK UNDIAN JANNA NICK 86 JUTA, SEDANGKAN RAKYAT MALAYSIA 32 JUTA

"Saya memang sangat terkejut apabila dapat tahu keputusan ni, perkataan pertama keluar dari mulut saya ialah Astaghfirullahalazim. Terlalu banyak sangat, saya pun tak percaya dengan jumlah undian tersebut. Tapi mungkin dari negara jiran kot," itulah jawab pelakon Janna Nick apabila ramai yang mempertikaikan kesahihan lebih 86 juta undi yang diperolehnya itu sehingga merangkul gelaran Bintang Paling Popular menerusi Anugerah Bintang Popular Berita Harian ke-34 (ABPBH34).

Dianggap seperti peribahasa rumah siap tapi pahat berbunyi, Janna trending di Twitter gara-gara netizen melahirkan rasa kurang senang dengan angka tersebut. Rata-rata netizen hairan bagaimana Janna mampu meraih undi sebanyak itu walaupun dia terpalit dengan beberapa siri kontroversi sepanjang tahun ini.

"Dia miliki peminat yang macam mana? Bagaimana anda undi dia sebanyak 86 juta kali? Sejujurnya saya sangat terkejut!" - "Janna Nick buat ABPBH jadi bosan, maafkan saya. Permainan populariti begini sudah tiada prestij." - "Tahun ini dia sumbangkan lebih banyak kontroversi berbanding kerja seni. Pada era ini orang memilih bukan berdasarkan kebijakan sebaliknya perang sesama peminat," kata beberapa netizen di Twitter.

Kata Janna yang melahirkan rasa terkejut, angka 86,374,777 undi juga mungkin disebabkan para peminatnya dari negara jiran yang turut serta melalukan undian secara dalam talian. Tambah Janna yang turut merangkul trofi Pelakon Filem Wanita Popular dan Pengacara TV Popular, kejayaan dia itu sudah tentu hasil daripada kerja keras kelab peminatnya dikenali sebagai Janna Nicker.

Klik untuk gambar besar

"Saya yakin fan club merasakan kesedihan dan rasa kecewa seperti yang saya rasakan. Saya rasa mereka balas dendam dan luahan rasa mereka kepada saya supaya jangan putus asa. Saya sangat terkejut dengan apa yang mereka buat ni," ujarnya lagi.

Dalam pada itu, Janna atau nama sebenar Nurul Jannah Muner, 26,berkata kejayaannya itu akan dijadikan pembakar semangat untuk dia terus terlibat dalam bidang seni.

"Rasanya ini juga memberi semangat untuk saya. Saya akan gunakan platform saya untuk menginspirasikan orang ramai dan menyebarkan perkara positif. Saya nak buang Janna Nick yang dulu... yang selalu terpalit dengan kontroversi. Saya rasa ini adalah peluang untuk saya mulakan balik kerjaya," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU EMMA MAEMBONG: "YANG PENTING HATI KENA BERSIH! TU AJE!" - MICHAEL ANG

Menerusi sebuah video yang dimuatnaik di laman Instagram, pengarah Micheal Ang sekali lagi tampil memberikan komen berhubung keputusan pelakon Emma Maembong yang membuka tudung.

Dalam video tersebut, Mike berkata, tidak mengapa Emma membuka tudung jika benar beliau tidak bersedia kerana yang penting hati kena bersih.

Dalam masa sama, Mike turut menegaskan tindakan Emma membuka tudung tidak salah kerana sekurang-kurangnya beliau tidak perlu berpura-pura memakai tudung demi orang lain.

Klik untuk gambar besar

Pun begitu, pendapat Mike itu menimbulkan rasa marah peminat. Ada yang mula mendakwa Emma, anak emas pengarah itu kerana perbezaan teguran Mike pada Emma dan bekas finalis Dewi Remaja, Ernisha membuka tudung sebelum ini.

Selain itu, ruangan komen Instagram Mike juga dipenuhi rasa geram peminat yang mempersoalkan pengetahuan Mike sebagai orang bukan Islam, memberikan komen terhadap hukum hakam agama Islam.

Tidak mengapalah jika itu pendapat Mike, semua orang berhak memberikan pendapat. Tidak perlulah membebankan Emma lagi dengan nasihat dan teguran, nanti disalahkan netizen lagi punca depresi pula.

www.myartis.com / Sumber & foto: Rotikaya, Instagram Michael Ang & Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NUKILAN BALU ABAM: "SAYUNYA HATI BILA PUASA TANPA INSAN TERSAYANG..."

"Selamat menyambut bulan ramadhan 23.04.2020.. Tahun ni berbeza menyambut puasa ermm sayunya hati bila puasa tanpa insan tersayang, Ya Allah, anugerahkanlah suamiku balasan yang sebaik-baiknya kerana membimbingku ke jalan-Mu dan pahala yang besar atas kasih sayangnya yang melimpah-ruah ke atas ku Aminn Sesungguhnya Engkau Maha Pengasih, lagi Maha Penyayang..

"AL-FATIHAH suamiku Syed Umar Mokhtar," tulis balu kepada Allahyarham Abam Bocey, Nor Hidayah yang meluahkan perasaan bersempena dengan sambutan Ramadan tahun ini dan menjelaskan puasa kali ini berbeza dan dirinya rasa sayu apabila mengenangkan Ramadan tanpa insan tersayang di sisi.

Sekadar imbasan, arwah Abam yang juga seorang pelawak terkenal dan Nor Hidayah berkahwin pada 2017. Pasangan ini dikurniakan seorang anak lelaki, Syed Uthman Hamzah Al-Juffrey bin Syed Umar Mokhtar Al-Juffrey, 8 bulan.

Allahyarham Abam atau nama sebenarnya Syed Umar Mokhtar Syed Mohd Redzuan, 32, merupakan ahli kumpulan Bocey bersama Fad dan Acey meninggal dunia di kediamannya di Gombak, Kuala Lumpur pada 10 Februari lalu dipercayai akibat demam panas.

Klik untuk gambar besar

www.myartis.com / Sumber & foto: Media Hiburan & Instagram Abam Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLANTAR UZUR - PENYANYI BERGABUNG KUMPUL DANA BANTU ZALEHA HAMID

Semua mengetahui mengenai keadaan terkini penyanyi veteran era 1980-an, iaitu Zaleha Hamid, 65, yang uzur dan hanya terlantar di katil. Justeru itu, beberapa penyanyi bergabung untuk mengadakan persembahan amal. Persembahan nyanyian bagi mengumpul dana untuk membantu Zaleha itu dijangka berlangsung pada 11 April depan di Pangkalan Balak, Kuala Sungai Baru Melaka.

Salah seorang penyanyi dalam persembahan amal itu, Sheeda dangdut berkata, penganjur iaitu Five Gold Stars Production membuat jualan meja kepada pihak berminat memberikan sumbangan: "Selepas mengetahui Zaleha sakit, kami barisan penyanyi dangdut berbincang untuk mengadakan persembahan amal untuk mengumpul bantuan kewangan untuknya

"Apatah lagi, Zaleha pernah membina kerjaya nyanyiannya yang kukuh di negara ini dan Singapura. Selain, dia juga antara perintis awal bagi muzik dangdut di Malaysia. Pada era kecemerlangan sebagai penyanyi dikenali, Zaleha pernah mendapat gelaran Ratu Dangdut Malaysia dan Ratu Dangdut di Singapura," katanya.

Sheeda berkata, sumbangan Zaleha dalam industri hiburan tanah air pada usia mudanya tidak boleh dinafikan dan sekarang dia perlu dibantu. Ketika aktif menyanyi dahulu, Zaleha pernah popular dengan lagu seperti 'Jangan Kau Tangiskan', 'Dangdut Raggae', 'Kerana Pengalaman' dan banyak lagi.

Sehubungan itu, barisan penyanyi terbabit dalam acara persembahan amal dirancang ialah Reena Eva, Karl Lejen, Nas Kilauan Emas, Khaty Azian, J Sham, Siti Fairuz dan Ejik The Majik. Menurut Sheeda, harga meja dijual pula sangat berpatutan yang mana secara berkumpulan hanya RM350 manakala individu (RM35).

Ujarnya lokasi persembahan nyanyian yang akan berlangsung sekitar jam 9 malam itu ialah Cafe In The Farm Melaka. Kehadiran orang ramai yang ingin menghulurkan bantuan dialu-alukan. Menelusuri pembabitan awal Zaleha dalam kerjaya seni dia mula berkecimpung sejak berusia 5 tahun bersama bapanya, Abdul Hamid Tambi Kecik dengan menjayakan persembahan Panggung Bangsawan.

Minat mendalam Zaleha pada muzik tidak boleh disangkal kerana dia antara penyanyi yang berani mencuba untuk membawa kelainan dalam memantapkan nama dan bakat dimiliki. ebelum jatuh sakit diserang angin ahmar, Zaleha sebelum itu pernah muncul dalam program realiti Gegar Vaganza musim keenam (GV6) pada 22 Disember lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA NORA NIKAHI SAHABAT BAIK ARWAH SUAMI, PENSYARAH KANAN UM

"Dengan nama Allah yang Maha pemurah lagi Maha mengasihani.

"Bersempena dengan malam Jumaat yang merupakan Sayyidul Ayyam, saya dengan rendah hati dan bersyukur ke hadrat Allah SWT ingin memaklumkan bahawa saya kini telah bertemu jodoh dengan seorang hamba Allah yang merupakan sahabat baik arwah Johan sejak dari kecil lagi.

"Beliau adalah saudara Rushdi Ramli," demikian kongsi penyanyi Datuk Nora Ariffin, 48, yang mengesahkan dia sah bergelar isteri kepada Pensyarah Kanan, Jabatan Fiqh & Usul, Universiti Malaya, Dr Rushdi Ramli, 55, baru-baru ini.

"Saya ingin meminta maaf kerana dari awal lagi saya memang berniat untuk tidak menghebah-hebahkan ikatan ini.

"Cukuplah sekadar melaksanakan perkara wajib dan mengikut hukum sahaja. Saya berpegang pada prinsip bahawa perkahwinan adalah satu ibadah dan ianya terlalu peribadi untuk saya kongsikan, bukan ingin bermegah- megah, jauh sekali untuk mencari publisiti.

Klik untuk gambar besar

"Jodoh, rezeki dan ajal adalah rahsia Allah yang telah ditentukan. Saya menerimanya dengan penuh sabar, redha dan syukur. Hanya kebaikan yang saya harapkan," tambahnya.

"Beliau adalah insan pertama melamar, membantu saya dan anak-anak pada saat berdepan tekanan serta tidak punya apa-apa.

"Suami mengajar saya erti sabar, reda dan percaya pada ketentuan Tuhan," ujarnya lagi dipetik sebagai berkata.

Untuk makluman, Nora pernah digosip dengan dakwaan sudah berkahwin dengan Ahli Parlimen Ketereh yang juga Menteri Komunikasi dan Multimedia, Tan Sri Annuar Musa.

Bagaimanapun, ia dinafikan oleh mereka berdua meskipun tular di media sosial mengenai sekeping salinan sijil pernikahan didakwa milik mereka.

Nora mendirikan rumah tangga bersama Allahyarham Johan pada 1992 dan dikurniakan empat cahaya mata, dua lelaki dan dua perempuan.

Namun, arwah Johan meninggal dunia pada 24 Mac 2017 pada usia 52 tahun akibat serangan jantung. Pada 13 Disember 2019, Nora diuji dengan pemergian anak kedua, Muhammad Syakir Aliff yang ketika itu berusia 20 tahun.

Tahniah diucapkan buat Nora, moga perkahwinannya ini kekal hingga hujung nyawa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BEG 'ROSAK' - TONY FERNANDES TAMPIL RESPON

"Sepatutnya dia menghubungi saya mengenai perkara ini. Kejadian tersebut bukanlah salah pekerja kami tapi sistem beg di Lapangan Terbang Antarabangsa Kuala Lumpur 2 (KLIA2) yang curam.

"Kami sudah berbincang dengan pihak KLIA2 untuk menyelesaikan isu tersebut," kata Ketua Pegawai Eksekutif Kumpulan Air Asia, Tan Sri Tony Fernandes yang memberikan kenyataan menerusi akaun Facebooknya melalui sebuah video live menjelaskan isu tersebut.

Sementara itu, beliau juga turut meluahkan rasa kesal selebriti tersebut berbuat demikian.

"Terus menyalahkan pekerja kami adalah salah dan dia sepatutnya lebih tahu sebagai seorang selebriti. Check dulu.

"Pihak kami juga turut menyiasat perkara ini dengan pekerja yang terlibat dan lihat bagaimana boleh membantu mereka," jelasnya lagi yang bersikap sangat tenang menangani isu ini dan langsung tidak melatah.

Klik untuk gambar besar

Baru-Baru ini, seorang selebriti serta pengacara terkenal, Datuk AC Mizal menggunakan media sosial untuk meluahkan kekecewaannya terhadap satu syarikat penerbangan berikutan bagasinya rosak semasa menggunakan perkhidmatan syarikat tersebut.

Dalam pada itu, AC juga turut mengeluarkan kenyataan 'hairan' bagaimana syarikat penerbangan tersebut boleh memenangi Anugerah Syarikat Penerbangan Terbaik bagi kategori tambang murah buat kali ke-9 berturut-turut.

Perkongsian selebriti tersebut mendapat perhatian netizen apabila ramai yang mengecam syarikat penerbangan tersebut serta ada juga yang berkongsi insiden yang sama dialami oleh selebriti tersebut.

Apa-apapun, kami harap dengan penjelasan Tony itu, orang ramai akan buka minda dan memahami 'masalah' sebenarnya dan tidak menuding jari lagi kepada mana-mana pihak.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INI KATA SHUIB BILA 'DATUK' DIPERTIKAIKAN

"Setiap individu ada hak untuk memberi pendapat dan pandangan masing-masing. Ada betulnya juga apa yang netizen cakap. Saya ini orang biasa-biasa sahaja. Kalau ada rezeki untuk diberikan pangkat itu (Datuk), adalah. Kalau tidak ada pun, tak mengapa, tak ada masalah.

"Tak apalah, biarlah dulu (hal mengenai pemberian pangkat Datuk). Kalau boleh, saya tidak mahu memperbesarkan mengenai isu tersebut," kata pelawak dan pelakon Shuib yang mengakui bahawa terdapat pihak yang mempertikaikan dirinya sebaik mendapat tahu ditawarkan penerimaan darjah yang membawa gelaran 'Datuk' dari sebuah negeri.

Begitupun, menurut Shuib, dia menerima segala pandangan dan kritikan yang diberikan netizen tersebut berhubung pemberian pangkat berkenaan dengan hati terbuka. Shuib yang kini mengusahakan perniagaan francais air minuman Bubble Bee itu berkata, sehingga kini, dia masih lagi mempertimbangkan tawaran penerimaan darjah tersebut.

"Dalam hidup ini, kita tidak tahu apa akan jadi pada esok lusa. Kalau dah ketentuan-Nya, misal kata dalam tahun ini, saya terima juga kurniaan Datuk itu, saya anggap itu rezeki dari Allah sahaja," ujarnya.

Sebelum ini, Shuib mendedahkan bahawa dia mendapat tawaran untuk penerimaan darjah yang membawa gelaran pangkat dari sebuah negeri. Ekoran perkongsiannya itu, Shuib menerima pelbagai respons dalam kalangan netizen termasuklah apabila ada yang mempersoalkan sumbangan dan jasanya.

Dalam perkembangan lain, menurut Shuib, dia kini sedang sibuk menguruskan perniagaan Bubble Bee yang kini sudah mempunyai lapan cawangan. Outlet kelapan di Senawang, Negeri Sembilan merupakan cawangan pertama yang dibukanya di luar Lembah Klang.

www.myartis.com / Sumber & foto: Astro Gempak & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - 'KAYLA ELAYNA' - NAMA ANAK APEK & LEUNIEY

Semua pasti sudah tahu yang Leuniey Natasha dan Khairul Fahmi Che Mat telah menimang cahayamata tiga hari lalu. Hari ini, mereka berdua telah menamakan puteri sulung mereka itu dengan nama Kayla Elayna.

Artikel terdahulu:

APEK & LEUNIEY DAPAT BABY GIRL

Harapan kita, moga apabila Kayla membesar nanti, dia menjadi anak yang soleh dan taat pada ibu bapa. Insya'Allah.

Klik gambar untuk size besar

Foto dari Kayla Instagram

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


CINTA HAFIZ AF7 DAN ADIRA AF8 BERKUBUR

Harapkan panas hingga ke petang, rupanya hujan di tengahari... ikhlasnya, pepatah ini amat bersesuaian sekali dengan juara Akademi Fantasia musim ketujuh (AF7), Mohd Hafiz Mohd Suip atau Hafiz, yang mendedahkan bahawa hubungan cintanya dengan Adira (AF8) sudah berkubur.

"Hubungan cinta yang dibina hampir setahun itu retak disebabkan isu kontroversi yang membabitkan kami sebelum ini. Ia juga turut mengganggu kerjaya kami dalam bidang seni.

"Walaupun tidak lagi berhubungan, kami masih lagi berkawan. Keputusan ini dibuat kerana kami ingin memberi fokus kepada kerjaya yang baru beberapa tahun kami bina.

"Disebabkan banyak kontroversi yang melanda kami selama ini, keadaan tersebut telah memberi kesan kepada perhubungan yang kami bina. Ia tiada kaitan dengan orang ketiga.

"Emak saya pernah berkata, sebelum menyayangi orang lain, sayangi diri sendiri dahulu. Dan itulah yang saya lakukan, di mana saya mahu kerjaya saya sebagai penyanyi stabil terlebih dahulu," kata Hafiz dipetik sebagai berkata.

Untuk info, kontroversi berlaku pada pertengahan tahun lalu apabila Hafiz didakwa bertindak kasar terhadap 'seorang wanita' pengurus pentas. Dakwa mangsa, Hafiz telah menolaknya hingga mengakibatkan kecederaan ketika rakaman sebuah program hiburan.

Semuanya gara-gara sikap cemburu Hafiz apabila wanita yang bergaya 'tomboy' itu dipercayai cuba menjalinkan hubungan sejenis dengan Adira.

Klik untuk imej besar...


5 GAMBAR - PERTUNANGAN SYAWAL AF5 DENGAN AZURA

Tahniah diucapkan kepada Shawal AF5 yang telah selamat bertunang kelmarin. Khabarnya, Syawal telah mengikat tali pertunangan di Kelana Jaya, Selangor dalam majlis serba sederhana.

Untuk info, tunang Syawal adalah bernama Azura dan mereka berdua bolehlah dikatakan sama padan atau lebih tepatnya, bagai pinang di belah dua.

Klik gambar untuk imej besar...


MELL SAKURA, SHILA AMZAH DAPAT 'BAYI MERDEKA'

Alhamdulillah... tahniah kami ucapkan kepada vokalis Sakura Band, Mell serta penyanyi dan pelakon Shila Amzah atas kelahiran anak sulung mereka masing-masing yang dilahirkan semalam (31 Ogos 2019) iaitu jatuh pada Hari Kemerdekaan Malaysia yang ke-62.

Mell atau nama sebenarnya Melley Matius, 31, selamat melahirkan bayi perempuan di pusat perubatan di Serdang, Selangor jam 1.07 petang semalam. Suaminya yang juga pemain dram kumpulan 6ixth Sense, Mohammad Safwan atau Wan, 32, ketika dihubungi berkata, Mell dan anak pertama itu sihat dan stabil.

Bayi seberat tiga kilogram diberi nama Marissa Sofea itu dilahirkan secara pembedahan: "Mell dinasihatkan menjalani pembedahan kerana bayi kami mengalami sedikit kesukaran untuk dilahirkan secara normal".

Klik untuk gambr besar

Wan turut berkongsi rasa teruja dan terharu apabila dapat memegang cahaya mata pertamanya itu: "Ketika doktor serahkan bayi untuk saya iqamat, timbul satu perasaan yang tak dapat saya gambarkan. Rasa terharu yang terlalu mendalam buatkan saya iqamat sambil menangis.

"Paling penting buat saya adalah isteri dan anak kami berada dalam keadaan sihat," tutur Wan turut berkata Mell akan dibenarkan pulang untuk berpantang di rumah dan akan dijaga oleh anggota keluarganya mereka.

Sementara itu, Shila atau nama sebenarnya NurShahila Amir Amzah pula selamat melahirkan seorang bayi lelaki seberat 2.88kg yang telah diberikan nama iaitu Seth Uwais Bin Haris Idraki, secara pembedahan pada jam 11.43 malam.

"Syukur Alhamdulillah, sha selamat melahirkan our first baby malam tadi pada 31 August 2019 (jatuh pada Hari Merdeka dan Awal Muharram), jam 11.43, secara emergency c section, seberat 2.88kg. Sha dan Haris sangat terharu dengan semua ucapan dan doa semua.. Terima kasih banyak.

"Alhamdulillah syukur kehadrat Allah SWT diatas limpah kurniaNya dan rezeki.. Memperkenalkan.. Seth Uwais Bin Haris Idraki  Sekarang sha di nasihatkan utk berehat oleh doctor setelah 55 jam 43 minit sha berada dalam labour.. Doakan sha cepat sihat ya?

"Sorry tak dapat balas semua, tapi sha Dan Haris hargai sangat2," tulis Shila di laman Instagram miliknya yang turut meletakkan tanda pagar Alhamdulillah, babyboy, Augustbabies, merdekababy, SethUwais.

www.myartis.com / Sumber & foto: Harian Metro, Instagram Mell Sakura, Wan 6ixth Sense, Shila Amzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABAK PANAS PELUK LISA SURIHANI DAN MIERA LIYANA - FIZZ FAIRUZ MOHON MAAF

"Saya minta maaf awal-awal atas beberapa babak yang menjolok mata. Ini adalah dunia seni saya. Saya jalani filem ini dua tahun lalu, sewaktu itu saya belum kahwin... saya dapat peluk Lisa, dapat peluk Miera.

"Saya tidak ambil kesempatan. Tapi ini adalah tanggungjawab dan saya buat itu adalah atas dasar anak seni", demikian kata Fizz Fairuz ekoran isu babak panas lakonannya dalam filem 'Dendam Orang Mati'.

Fizz Fairuz ditemui media ketika previu filem tersebut di e@curve, kelmarin. Semuanya bermula disebabkan karya arahan pengarah Jason Chong yang memerlukan Fizz memegang watak seorang suami kepada dua orang isteri iaitu Lena lakonan Lisa Surihani dan Min lakonan Miera Liyana.

Klik gambar untuk size besar

Ia menjadi bualan media apabila babak panas Fizz bersama Miera Liyana ditonjolkan di kolam renang juga babak ranjang yang agak panas.

"Saya terima tawaran filem ini kerana saya tahu yang heroin saya ialah Lisa Surihani. Kedua, saya tak pernah lagi bekerja dengan Jason, ini kali pertama. Sewaktu penggambaran saya tak berapa faham apa sebenarnya yang Jason mahukan, apa shoot yang dia nak rakamkan. Sampaikan saya pernah anggap yang pengarah saya ini gila.

"Tapi selepas saya menonton filem ini, saya boleh katakan yang saya sangat berpuas hati. Banyak ilmu yang saya dapat belajar sepanjang penggambaran filem ni. Lisa juga sangat baik dan memberikan lakonannya sekaligu membantu untuk saya mengeluarkan watak saya. Walaupun kami terpaksa jalani penggambaran berjam-jam lamanya, ada yang sampai 28 jam, tapi ia berbaloi. Masa tayangan tadi, ada babak yang saya sendiri pun tutup mata", tambah Fizz dipetik sebagai berkata.

Untuk info, filem terbitan Kru Studios ini bakal menemui penonton di seluruh pawagam mulai 23 Oktober 2014.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"KAMI PUTUS TAK EMAIL BUKTI MELAINKAN BERSETUJU BERJUMPA...." - DAYANA

Berhubung isu mendakwa hak cipta bersama lagu 'Sumpah' nyanyian Naim Daniel, Dayana atau nama sebenarnya, Siti Amirah Dayana Mohd Amerullah berkata, pihaknya sudah mengaturkan pertemuan dengan pihak Naim tetapi gagal. Alasan diberikan, pihak Naim tetap mahukan pihak Dayana mengirim bukti menerusi emel.

"Sehingga sekarang pihak Naim tidak ada menghantar mesej, menghubungi atau berjumpa bagi menyelesaikan isu hak cipta ini. Pihak saya ada aturkan perjumpaan dengan syarikat rakaman Naim iaitu World Peace Entertainment (WPE), mereka tak nak jumpa atas alasan pihak saya sudah buat sidang media dulu sebelum jumpa.

"Mereka nak juga kami emelkan bukti. Tapi, pihak kami putuskan untuk tidak email sebarang bukti melainkan selepas pihak sana bersetuju untuk berjumpa," katanya.

Klik untuk gambar besar

Terdahulu, pada 19 Februari lalu, Dayana menerusi sidang media diadakan meminta Naim mendaftarkan lagu Sumpah sebagai hak milik bersama. Dayana berkata, tindakan diambilnya untuk mengadakan sidang media juga tidak ada kena mengena dengan tuntutan wang.

Menerusi sidang media itu, dia memberi tempoh seminggu kepada Naim untuk membuat pengakuan secara terbuka bahawa lagu itu adalah karya ciptaan bersama mereka.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKHIRNYA BOLEH PELUK..." - AERIL ZAFREL BERSYUKUR KINI BEBAS COVID-19

"Alhamdulillah atas doa anda semua. Semalam hari last saya kuarantin.. Akhirnya boleh peluk diaorang macam biasa. Biarlah gambar diaorang tak ready ke apa.

"Yang penting gambar aku on point," demikianlah tulis pelakon Aeril Zafrel yang meluahkan rasa syukur apabila dia kini telah bebas daripada virus COVID-19 setelah menjalani proses kuarantin kendiri di rumah.

Aeril berkongsi berita gembira tersebut menerusi laman Instagram miliknya dengan memuat naik foto pertamanya pulang di pangkuan isterinya, pelakon Wawa Zainal dan tiga cahaya mata mereka.

Melihat pada foto yang dikongsikan, Aeril dan Wawa mengenakan pakaian sedondon hijau gelap di samping tiga anak mereka, Ahmad Fakhruddin Attar, 8, Hayla Maghfirahtul Adzkiyaa, 6, serta Aya Soffya, 2 tahun serta seekor kucing peliharaan.

Klik untuk gambar besar

Meninjau ke ruangan komen, rata-rata wargamaya turut meluahkan rasa gembira mereka apabila pelakon drama bersiri 'Tercipta Satu Ikatan' itu kini telah kembali sihat.

"Alhamdulillah syukur. Dah handsome, setia pulak tu," puji seorang wargamaya. - "Alhamdulillah semoga boss dan family sentiasa dilindungi," komen seorang wargamaya. - "Alhamdulillah lelaki paling setia seasia kembali sembuh," usik seorang wargamaya.

"Jaga diri dan keluarga ya. Kurangkan lawat orang luar ke apa ke. Scary nowadays, kes pun dah 5k," pesan seorang wargamaya. - "Steady! King of TikTok dah kembali," ujar seorang wargamaya lagi.

Sehingga kini, foto tersebut telah menerima lebih 200,000 tanda suka daripada pengikutnya. Pada 21 Januari yang lalu, Aeril disahkan positif COVID-19 selepas menghantar pengurusnya yang mengalami demam panas ke klinik. Manakala isteri Aeril dan tiga anaknya disahkan negatif.

www.myartis.com / Sumber & foto: Astro Gempak, Instagram Aeril Zafrel & Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH BERSAMA - AHYA & A. AIDA TAK TOLAK JIKA BERJODOH

Selepas mengerjakan ibadah Umrah bersama baru-baru ini, pelakon dan model Ahya Rosli, 30, mengakui hubungannya dengan penerbit drama sensasi Datuk A Aida semakin akrab dan kini berkawan rapat serta sedang mengenali hati budi.

"Dia seorang yang positif, kuat bekerja dan penyayang. Dia juga baik dengan keluarga saya. Kami sudah kenal lama tapi sejak pergi umrah bersama-sama baru betul-betul rapat.

"Boleh dikatakan kami masih dalam proses mengenali hati budi masing-masing," jelasnya bagi menjawab tentang khabar angin hubungan cinta dia dan penerbit drama 'Andainya Takdir' yang dikatakan mula berputik.

Ahya yang juga anak kepada pelakon veteran Normah Damanhuri itu juga mengakui tidak menolak andai jodohnya bersama wanita berusia 47 tahun itu.

Klik untuk gambar besar

"Kalau sudah jodoh saya terima sahaja, Allah itu maha mengetahui. Apa salahnya, keluarga saya juga sukakan dia," tuturnya.

Aktor itu menunaikan umrah di Makkah bersama ibu dan ahli keluarganya pada 27 November lalu.

Sementara itu, ditanya tentang jarak umur kira-kira 17 tahun, Ahya berkata, perkara itu tidak menjadi masalah dan menganggap ia sebagai perbezaan pengalaman hidup sahaja.

"Perbezaan umur bukan masalah, ia hanya perbezaan pengalaman sahaja. Cuma tentang anak itu perlu juga difikirkan," ujarnya.

Dalam pada itu, Datuk A Aida atau nama sebenarnya Zaidah Awang berkata, dia dan Ahya mulai rapat ketika berjumpa pada majlis tayangan filem Malay Regiment pada Ogos lalu.

"Kami masih dalam fasa berkawan. Kalau ada jodoh, adalah. Saya menyerahkan perkara ini kepada Allah SWT. Saya tidak boleh mengiyakan atau menidakkan. Segalanya adalah ketentuan dan takdir.

"Cuma, buat masa sekarang saya dengan Ayha adalah kawan. Saya selesa berkawan kerana dia lelaki yang baik.

"Memandangkan dia anak emak, jadi tak dinafikan dia seorang yang penyayang dan ambil berat. Anak saya pun okey dengan dia.

"Saya tak kisah jodoh dengan lelaki muda, tetapi apabila memikirkan perbezaan usia kami yang terlalu jauh banyak perkara perlu diambil kira.

"Kalau kami berkahwin, saya fikir pada usia ini adakah saya boleh memberikan zuriat untuknya? Sudah tentu sebagai lelaki yang belum pernah berkahwin pasti inginkan anak.

"Apa pun, saya tetap berfikiran positif. Kalau betul ada jodoh kami, saya berdoa agar dikurniakan anak. Apa pun, buat masa sekarang kami hanya kawan," katanya.

www.myartis.com / Sumber: mStar & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - AMAN SHAH DIJEMPUT ILAHI

Takziah diucapkan kepada keluarga penyanyi dan pelakon Aman Shah Abu Kassim atas pemergiannya yang meninggal dunia akibat masalah jantung, pada usia 68 tahun di Institut Jantung Negara (IJN) hari ini.

Berita sedih ini dikongsi oleh rakan-rakan penggiat seni antaranya komposer Fauzi Marzuki dan pelakon Anne Abdullah di media sosial Facebook masing-masing.

Anne memberitahu, Allahyarham berada dalam keadaan kritikal pagi tadi sebelum menghembuskan nafas terakhir selepas Zohor hari ini. Sementara itu, pelakon Lizawati Hamdan ketika dihubungi turut mengesahkan perkara terbabit.

"Saya baru melihat jenazahnya sebentar tadi. Allahyarham dimasukkan ke IJN sejak Rabu lalu dan punca kematiannya akibat masalah jantung," tuturnya.

Aman amat diingati peminat dengan lagunya 'Kepulangan Yang Dinanti' yang sering dimainkan semasa ketibaan Hari Raya Aidilfitri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK KANDUNG PALSUKAN 'SIGN' UNTUK PINJAMAN RM600K - RUMAH & KERETA IRWANSYAH DISITA

Penyanyi dan pelakon dari Indonesia, Irwansyah baru-baru ini telah dianiaya oleh adik kandungnya sendiri, Hafiz Fatur apabila kereta dan rumah milik pelakon filem 'Heart' itu telah disita oleh bank.

Menurut laporan Liputan6, Irwansyah dan isteri, Zaskia Sungkar telah membuat laporan polis pada 19 November lepas terhadap Hafiz kerana melakukan penyelewengan duit.

Hafiz dikatakan telah membuat pinjaman wang di bank berjumlah 2 billion Rupiah (RM600,000) dan telah memalsukan tandatangan Irwansyah pada surat tanah dan kenderaan miliknya.

Klik untuk gambar besar

Peguam Irwansyah, Muhammad Zakir Rasyidin berkata bank telah menghantar surat notis ke rumah anak guamnya itu mengatakan dia tidak membuat bayaran ansuran berkaitan pinjaman di bank berkenaan.

"Setelah disemak, saya dapati banyak surat yang mengesyaki Hafiz memalsukan tandatangan Irwansyah dan Zaskia Sungkar atas kepentingannya untuk meminjam wang daripada bank. Pinjaman itu berjumlah Rp 1 hingga Rp 2 billion," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRU PERTARUH ANJI - 'BERHENTI DI KAMU'

Cyberjaya, 29 Februari 2012
Selepas Sebelah Jiwaku JACLYN VICTOR, kini KRU Music melangkah setapak lagi kehadapan dengan melancarkan single terbaru dari seberang berjudul 'Berhenti Di Kamu' nyanyian ANJI.

Bekas vokalis band Drive ini, pernah tampil dengan single pertama berjudul Ternyata Cinta yang berjaya menduduki no. 1 di carta 120 radio kenamaan di seluruh Indonesia selama 3 minggu berturut-turut, ANJI baru sahaja merilis album solo pertamanya berjudul Luar Biasa, dan kini beliau mempertaruhkan single ke-2 berjudul Berhenti Di Kamu.

Klik untuk imej besar...

"Bermula January, KRU Music membuat edaran produk-produk dari luar terutamanya dari Indonesia. Kami merasakan muzik dari seberang masih mempunyai peminat-peminatnya. Kami tidak melihat bendera asal muzik itu, kalau muzik itu bagus, ia harus dinikmati semua penggemar muzik.

“Saya sudah mengikuti ANJI sejak beliau bersama DRIVE lagi. ANJI mempunyai karakter vokal dan attitude yang menarik. Beliau juga antara artis solo lelaki yang semakin meningkat naik di Indonesia”, kata KC Ismail Timbalan Presiden KRU Music.

Berhenti Di Kamu adalah sebuah lagu yang dicipta oleh Dewik & Pay komposer yang tidak asing lagi di Indonesia. Bukan seperti kebiasaan, Dewik & Pay menyerahkan kepada ANJI sendiri untuk memberikan tajuk kepada judul lagu terbabit.

Terdapat beberapa kesukaran yang dihadapi pada diperingkat awal di dalam menerbitkan single terbabit. Lagu ini dikategorikan sebagai tidak mencapai tahap yang diperlukan untuk konsep album ANJI yang berjudul Luar Biasa.

Setelah melalui proses pengolahan selama beberapa kali, maka terhasillah alunan melodi yang lebih positive dan sangat memberi kesan kepada jalan cerita Berhenti Di Kamu.

'Tiap aku mendengar suara kamu, ingin langsung ku bilang iya'

Rangkap di atas merupakan sebahagian daripada lirik yang terdapat di dalam Berhenti Di kamu. Rangkap ayat yang digunakan adalah sangat sederhana dan normal tetapi berubah menjadi sangat bermakna dan mendalam selepas bergabung dengan alunan melodi yang diberikan.

Sudah pasti lagu ini akan tampil dengan kekuatan dan mempunyai ciri-ciri luar biasa yang tersendiri. Itu janji KRU..!

VIDEO:
Memperkenalkan artis terbaru edaran KRU Music, ANJI dari Indonesia dengan single yang semakin hangat di carta-carta radio seluruh Indonesia. Lagu di ambil daripada album solo pertama Anji - durasi: 00:04:07

Text, Photo& video disediakan oleh: krustudios


APA RAHSIA 'AWET MUDA' NASEER WAHAB?

Meskipun kini beliau sudah berusia 50 tahun, namun penyanyi Nassier Wahab masih laris dan kerap mendapat undangan menyanyi setiap minggu. Bak kata orang, Naseer merupakan artis yang masih kental dan mampu bertahan umpama pepatah 'tak lapuk dek hujan tak lekang dek panas'.

Lebih menarik, wajah Naseer juga tidak banyak berubah sejak kemunculannya di era 80an sampai sekarang... hingga dia digelar 'awet muda'. Kerana apa yang pasti, ketika era tersebut rawatan wajah menggunakan kaedah kolagen atau yang setaraf dengannya masih belum wujud... jadi apakah rahsia Naseer?

Klik untuk imej besar...

Untuk info, Naseer pernah memberitahu yang dia mengamalkan makan pucuk ulam raja serta makan nasi sedikit sahaja untuk keperluan badan. Tambahnya, dia tidak makan berlebihan hingga perut buncit kerana ia akan memberi kesan pada kesihatan.

Disebabkan itulah dia masih sihat dan boleh dikatakan masih 'handsome' berbanding artis-artis yang seangkatan dengannya. Malah undangan menyanyi juga masih mencurah-curah, bukan sekadar di Malaysia sahaja, malah di negara jiran seperti Singapura dan Brunei.

"Alhamdulillah, sehingga kini tak menang tangan saya untuk memenuhi undangan persembahan, ada yang terpaksa ditolak.

"Dan saya menghargai setiap jemputan yang diterima sehinggakan walaupun kurang sihat, saya sanggup memenuhi undangan agar dapat menghiburkan peminat yang tidak pernah putus menyokong saya.

"Apa-apa pun, saya bersyukur, walaupun tiada publisiti, saya masih lagi diterima ramai," ujar Naseer kepada media ketika diajukan soalan tersebut.

Difahamkan, Nassier akan mengadakan konsert mini di Singapura pada Julai 2012. Kata penyanyi itu, dia dimaklumkan memiliki ramai peminat di negara itu dan terdapat sebuah syarikat menawarkan untuk menganjur konsert mini tersebut.

"Rasa bersemangat pula untuk membuat persiapan persembahan konsert," ujarnya yang baru sahaja muncul dengan sebuah lagu single terbaru berjudul Puisi Lara.

"Puisi Lara merupakan sebuah lagu yang sangat istimewa ciptaan Adnan Abu Hassan terbitan BME Entertainment. Walaupun ia mengisahkan tentang lara cinta, namun melodinya sangat menarik untuk didengar.

"Sekarang ini saya sedang merangka beberapa promosi khas buat lagu itu sebelum meneruskan perancangan bagi menghasilkan sebuah album tidak lama lagi.

"Harap-harap lagu ini dapat mengembalikan semula nostalgia lagu Memori Terluka yang pernah popular dahulu," ujarnya menutup bicara.


"RAMAI HUBUNGI SAYA, VIDEO ITU DAH LAMA... CUMA TAK TAHU KENAPA ADA YANG TULARKAN KEMBALI SEKARANG" - ALYAH

Ada satu artikel yang muncul baru-baru ini yang mendakwa penyanyi Datin Alyah membuat pendedahan dimana dia tidak pernah menyukai setiap inci yang ada pada suaminya, maestro muzik, Datuk Ramli MS.

Alyah atau nama sebenarnya, Noor Hasliah Abu Hassan, 41, berkata disebabkan video itu juga, ramai yang mula menghubunginya dan bertanya mengenai keadaan diri dan rumah tangganya kini.

"Memang ramai sangat yang hubungi saya. Video itu dah lama. Cuma tak tahu kenapa ada yang tularkan kembali sekarang sedangkan saya dan suami tiada sebarang masalah pun. Apa yang berlaku telah menimbulkan salah faham.

"Tak mengapalah, saya maafkan cuma saya kena menjawablah dengan ramai orang. Apatah lagi lepas ini kita nak balik raya, mesti ada yang bertanya. Saya anggap apa yang berlaku ini satu dugaan di bulan Ramadan," katanya.

Klik untuk gambar besar

Menurut Alyah, pendedahan yang dibuat dalam video itu adalah perkara lama dan ketika itu dia masih belum matang sepenuhnya dalam melayari kehidupan berumah tangga. Malah, Alyah mengakui ada konflik yang berlaku dalam rumah tangganya ketika sesi video itu dirakam dan dia tercakap perkara yang tidak sepatutnya.

"Dahulu memang saya nak semua orang tahu yang saya ada masalah... tetapi semakin lama kita berumah tangga, saya dapat rasakan bahawa apa yang berlaku sebelum ini adalah untuk menjadikan kita seorang insan yang baik. Masa saya balik dari melakukan umrah pada 2019, banyak perkara yang merubah saya dan kini saya semakin matang dalam menguruskan rumah tangga," jelasnya.

Berkongsi lanjut mengenai keperibadian suaminya yang turut dikenali sebagai Tok Ram, penyanyi lagu 'Kisah Hati' itu mendedahkan, "Tok Ram ini tak romantik tapi dia caring orangnya," ujar Alyah yang berkahwin dengan Tok Ram pada Mac 2013 dalam satu majlis kecil yang diadakan di Indonesia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUS MAY DIPERTIKAI SERTAI GV7: "BAGI RM10K SEBULAN, SAYA DUDUK DIAM DEKAT RUMAH"

"Macam biasa ramai yang akan pertikai kenapa taraf 'lejen' kena masuk pertandingan. Kita berbalik ke realiti dan hakikat kehidupan. Tujuan utama nak cari rezeki. Tak ada terfikir nak bertanding pun. Saya setkan macam setiap minggu ada show jer.
"Menang kalah tolak tepi dulu. Yang penting saya boleh ke tidak deliver dengan baik," demikianlah kata penyanyi rock, Mus May yang mempunyai sebab tersendiri menyertai program realiti Gegar Vaganza musim ketujuh (GV7) atas tujuan untuk mencari rezeki.

Mus turut meminta orang ramai melihat realiti dan hakikat kehidupan dimana dia perlu mencari rezeki untuk meneruskan kehidupan.

Umum mengetahui peserta-peserta GV7 sudah pun diumumkan dan boleh dikatakan ramai penyanyi bertaraf lagenda turut menyertai pertandingan tersebut. Klik untuk gambar besar

Dalam pada itu, Mus berkata sudah hampir 34 tahun penglibatannya dalam industri muzik tanah air, kini sudah tiba masanya untuk dia mencuba genre muzik lain selain rock.

Mus turut meminta netizen supaya berhenti untuk berdebat serta mempertikaikan kelayakannya untuk bertanding menerusi Gegar Vaganza.

"Sudah-sudahlah tu buat forum ini tak boleh itu tak boleh. Kalau yang cakap tak layak atau tak boleh masuk bertanding tu. Kalau boleh bagi saya RM10,000 sebulan saya akan duduk diam kat rumah," katanya.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI KINI IZINKAN BERLAKON - HANEZ SURAYA TERPAKSA TANGGUH

Mengakui pernah menangis kerana terlalu merindui dunia lakonan yang ditinggalkan hampir lima tahun, pelakon Hanez Suraya, 33, berkata yang sebelum ini, suaminya keberatan memberi izin untuk dia kembali aktif kerana tidak begitu memahami perjalanan kerjaya pelakon.

"Sejak berumah tangga sehingga sekarang, saya belum kembali berlakon kerana suami tidak izinkan. Dia tidak faham mengapa pelakon perlu bersentuhan dan melakukan aksi itu ini.

"Namun, apabila dijelaskan, berlakon sekarang sudah tidak seperti dulu, dia mula faham. Suami tidak menghalang sekiranya saya mahu kembali aktif dengan syarat saya perlu menjaga batas sebagai isteri," katanya.

Hanez berkata, dia ingin mencuba karakter yang lebih mencabar dan tidak pernah dibawanya sebelum ini. Antara karakter yang menjadi impiannya adalah wanita psiko kerana Hanez mahu kemunculan terbarunya berbeza daripada apa yang pernah dilakukannya sebelum berehat sementara.

Klik untuk gambar besar

Biarpun sudah mendapat 'lampu hijau' suami, Hanez berkata, hasrat itu terpaksa ditangguhkan memandangkan dia sedang hamil empat bulan anak kedua.

"Saya cakap kepada suami, sebagai permulaan, izinkan saya berlakon sekurang-kurangnya satu telefilem untuk melepaskan rindu.

"Alhamdulillah, biarpun sudah lama menyepi dan pernah jatuh, orang masih ingat saya sebagai pelakon apabila aktif di media sosial. Tetapi, nampaknya saya terpaksa tangguhkan lagi hasrat itu kerana sedang hamil," ujarnya.

Masih menerima tawaran berlakon, Hanez bersyukur, rezekinya murah apabila ditawarkan menjadi duta produk kecantikan selama setahun.

"Saya pernah bergurau dengan suami minta dia melabur dalam drama atau telefilem supaya saya boleh kembali berlakon.

"Saya minta dia carikan skrip yang bagus, tetapi watak yang ditawarkan harus bersesuaian dengan status dan penampilan saya sekarang," tuturnya.

Untuk makluman, Hanez mendirikan rumah tangga dengan Romie Razin Adilha Abd Rais pada Mac 2015 dan dikurniakan seorang anak perempuan, Puteri Aleesya, 4.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHA AMAIRA = 'BAHAGIA & CANTIK SELAMANYA'

Sedap nama anak Fasha dan Aidil iaitu 'Aisha Amaira'. Nak tahu apa maksudnya? Maksudnya ialah 'bahagia & cantik selamanya'.

Untuk info, pengikut Fasha di Instagram meningkat kepada 5 juta gara-gara Aisha Amaira.

"Aisha adalah anak ke 5 ibu dan ayah tau... lagi 2 anak ibu ayah dah dalam syurga Allah. Ibu pernah 2 kali keguguran sebelum dapat Aisha. Tapi ibu dan ayah Aisha kuat, tak pernah putus asa dan tak putus doa.  Al Fatihah untuk kakak dan abang Aisha di syurga," tulis Fasha.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SULUNG NORA TARIK BALIK NIAT SAMAN: "DEMI MASA DEPAN ZUHER & ADIK SAYA..."

Sebelum ini, anak sulung penyanyi Nora Ariffin, Mohd Syakir Iman Johan, 27, mendedahkan yang pihak keluarga bersedia untuk membawa individu yang menyebarkan video adiknya, Putri Nor Dahlia atau Putri bercumbu dengan remaja lelaki ke muka pengadilan.

Terkini, menerusi satu posting terbaru di Twitternya, Syakir kemudian menarik balik keputusan berkenaan. Jelasnya, dia sekeluarga telah pun berjumpa dengan budak lelaki itu dan ayahnya.

"Mereka menyesali perbuatan anak mereka. Sebagai umat islam, kami ingin beri peluang buat mereka untuk perbaiki keadaan ini," ujarnya.

Menurutnya lagi, dia menghormati permintaan ibu kepada Zuher untuk diberikan peluang agar perkara ini tidak dinaikkan ke muka pengadilan mahkamah.

Klik untuk gambar besar

"Semuanya demi masa depan Zuher dan adik saya Putri Dahlia. Moga insiden ini menjadi pengajaran buat kita semua. Zuher juga diberi peluang utk membersihkan nama baik ‘Anak Nora’ dan keluarga kami. Pandai buat, pandai tanggung.

"Kami berharap kita semua mengambil tauladan daripada isu ini dan marilah kita bermaaf-maaafan dan teruskan hidup kita semua," katanya.

Terdahulu, viral sepotong video yang memaparkan aksi bercumbu anak Nora, Putri Nor Dahlia dan remaja berkenaan yang dikenali sebagai Zuher.

Video terbabit mendapat kecaman netizen dan dianggap telah mencalarkan reputasi Nora sebagai artis yang bersih dari kontroversi selama ini.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FITNAH - ZAIN SAIDIN TETAP KAHWIN ROZITA

"Saya merancang untuk menunaikan umrah ke Mekah bersama Rozita selepas kami bergelar suami-isteri nanti," demikian kata Zain Saidin, 29, atau nama sebenarnya Mohamad Zain Mohd Saidin.

Beliau berkata demikian bagi menepis cubaan pihak tertentu yang mahu memburuk-burukkan kekasihnya Rozita Che Wan bagi menggagalkan perkahwinan mereka pada disember nanti. Antara percubaan tersebut ialah dengan cara membuka aib dan menyebar kisah-kisah buruk Rozita pada masa lampau.

“Ada seseorang datang kepada saya dengan bercerita macam-macam kisah buruk Cik Ta agar saya menarik balik keputusan saya untuk berumah tangga dengannya termasuklah bercerita kisah dia yang lepas-lepas.

“Oleh itu, saya tanya Cik Ta sendiri kisah-kisah yang saya dengar itu dan selepas penjelasan dibuat, saya tidak ragu-ragu untuk mengambilnya sebagai isteri,” ujar Zain kepada media.

"Buat masa ini, persiapan perkahwinan saya serahkan kepada Rozita untuk menguruskannya selepas melantik seorang perunding perkahwinan bagi hal berkenaan.

“Saya berdoa agar jodoh saya dipermudahkan kerana hati saya benar-benar terbuka untuk berkahwin. Selepas balik dari Palestin itu, saya bersyukur kerana rezeki saya tidak putus-putus mungkin kerana niat baik saya itu,” tambahnya.


PENYANYI AISHAH DI BERSIH 3.0

Jika sebelum ini penyanyi Wan Aishah Wan Arifin atau Aishah dikatakan tidak segan lagi berdiri di pentas sebuah parti politik, kini beliau dilihat pula berada di perhimpunan Bersih 3.0.

Mungkin kehadiran penyanyi itu sekadar mengikuti rakan-rakan atau sekadar memberi sokongan semangat semata-mata. Namun walau apapun anggapan kita, Aishah sebenarnya berhak menentukan hala tuju hidupnya sebagai rakyat Malaysia yang mengamalkan sistem pemerintahan Demokrasi Berparlimen. Tak gitu?

Klik untuk imej besar...

Gambar Aishah sebelum ini...


MICHELLE BERSAMA PAKWE BARU??

Beginilah aksi Michelle, Pengacara Melodi TV3 bersama seorang Pengacara Remaja yang berkemungkinan teman lelaki barunya. Kalau bukan teman lelaki, takkan sampai begitu mesra dan berpeluk sakan ye tak?Dan kalau benarlah begitu, moga-moga hubungan mereka berkekalan hingga ke jinjang pelamin. Lepas ni, mungkin nama Michelle akan ditukar ke nama yang lebih Islamik seperti Milah atau Minah pula... sorry Michelle, gurau je tu!Klik untuk gambar besar...Klik untuk gambar besar...(\__/)(='.'=)(")_(")myartis 2009


TERPAKSA JUAL RUMAH WALAU BERAT HATI - SHUK AKUI SUDAH HAMPIR 5 BULAN TIADA 'JOB'

Semua sedia maklum mengenai pelawak Shuk Sahar yang sebelum ini memaklumkan mahu menjual rumah banglo miliknya pada harga RM1.2 juta kerana memerlukan wang untuk meneruskan kehidupan, selain perlu menjelaskan hutang kad kredit dan cukai Lembaga Hasil Dalam Negeri (LHDN).

Beberapa hari lalu, Shuk memberitahu rumahnya terletak di Denai Alam, Shah Alam itu sudah ada pembeli dan sudah pun membayar wang pendahuluan.

Terbaru, menerusi sesi live TikTok, Shuk mengakui masih sayang akan rumahya itu namun disebabkan sudah hampir 5 bulan tiada tawaran bekerja untuk membayar RM4,000 setiap bulan untuk rumah berkenaan.

Klik untuk gambar besar

Ketika sesi live itu, pelawak berusia 36 tahun itu turut berkongsi cerita diawal pembelian rumah tersebut dari tapak rumah sehingga ianya dibangunkan.

Shuk turut memberitahu dia juga pernah disaman disebabkan menambah ruangan lain di rumahnya serta terkenang momen dimana dia menjalani kuarantin di rumah berkenaan sedangkan masih belum didiami lagi.

Dalam pada itu, Shuk berkata dia mempunyai masa beberapa hari lagi untuk setuju menjual rumah berkenaan atau mungkin ada yang berminat untuk menyewa rumahnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SARIMAH IBRAHIM BERCINTA DENGAN KERABAT NEGERI SEMBILAN?

Gambar Sarimah Ibrahim yang mula bertugas di stesen radio Mix FM bersama seorang lelaki yang dipercayai teman lelakinya. Apa yang menarik, mereka menjadi perhatian apabila kelihatan amat mesra di konti radio.

Nak kata gimik atau kawan biasa, tak juga kerana lelaki tersebut baru-baru ini telah hadir menyambut hari lahir Sarimah di Zeta Bar, Kuala Lumpur.

Untuk info, lelaki tersebut ialah Tunku Nadzimuddin, iaitu salah seorang
 kerabat Negeri Sembilan. Waahh... kalau benar bercinta, bertuah badan!

Klik gambar untuk size besar

VIDEO SAMBUTAN HARI LAHIR SARIMAH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SHUKRI YAHAYA TERUJA BAKAL TIMANG 'BABY GIRL' OGOS INI

"Ini satu lagi khabar gembira buat kami sekeluarga. Selepas membuat pemeriksaan, doktor mengesahkan anak kami adalah perempuan

"Saya sentiasa berdoa semoga isteri dan anak yang bakal lahir sentiasa dalam keadaan sihat," demikian kata pelakon Shukri Yahaya, 28, yang teruja apabila dimaklumkan bahawa isterinya, Nurfatihah Ahmad Adnan atau Tya Adnan, 24, bakal melahirkan seorang anak perempuan.

Menurut Shukri yang masih mencari nama yang sesuai buat cahaya mata yang bakal lahir, usia kandungan isterinya kini mencecah enam bulan dan dijangka akan bersalin pada hujung Ogos nanti.

"Selepas berkahwin, tanggungjawab saya bertambah lagi. Sebagai bakal ibu bapa baru, ia memberikan satu lagi cabaran buat saya dan isteri.

"Selain sudah menyediakan beberapa keperluan utama anak, saya tidak ketinggalan membuat pilihan hospital untuk isteri bersalin.

"Dari segi kelengkapan barang anak, saya tidak mahu terlalu berlebihan sehingga wujudnya pembaziran. Cukup sekadar membeli apa yang diperlukan sesuai dengan usia yang baru lahir," ujarnya dipetik sebagai berkata.

Untuk rekod, Shukri dan Tya bernikah pada 20 November tahun lalu di Masjid Tuanku Mizan Zainal Abidin, Putrajaya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - IBU RYAN DEEDAT DIJEMPUT ILAHI

"Assalamualaikum, Ibu saya Tengku Hanasiah Binti Tengku Zainal Mulok telah kembali ke rahmatullah pada jam 2:30pm. Terima kasih buat semua yg telah mendoakan buat mama saya. Saya berada dgn dia dari first dia sakit sampai la hembusan nafas terakhir.

"Ya Allah kau berilah syurga firdaus pada mama ku. Ameen," itulah tulis pelakon Ryan Deedat, yang berkongsi berita sedih dimana ibunya, Tengku Hanasiah Tengku Zainal Mulok telah menghembuskan nafas terakhir pada jam 2.30 petang tadi akibat angin ahmar.

Ryan atau nama sebenar, Sheikh Eamir Deedat, 30, berkata arwah ibunya meninggal dunia selepas lima tahun menderita penyakit itu. Ryan berkata, jenazah ibunya bakal disemadikan di Tanah Perkuburan Islam Masjid Al-Khairiyah, Gombak sebelum Maghrib ini.

Klik untuk gambar besar

"Arwah meninggal dunia di rumah kira-kira jam 2.30 petang tadi selepas lima tahun menderita angin ahmar. Sebagai anak, saya bersyukur kerana berpeluang berada di sisinya dan dapat berbakti menjaganya hingga saat akhir.

"Jenazah disolatkan di Masjid Al-Khairiyah sebelum dikebumikan di Tanah Perkuburan Islam Masjid Al-Khairiyah. Arwah kakak dan adik saya juga dikebumikan di sini," jelasnya yang dipetik sebagai brrkata kepada Berita Harian.

Irita pemergian penyanyi lagu Salima ini mendapat simpati pengikut dan rakan selebriti yang mendoakan agar dia tabah menghadapi ujian itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK MAHU KONTROVERSI MALAPKAN NAMA SAYA"  - SITI NORDIANA

"Kalau boleh memang kita tidak mahu ada kontroversi dan gosip, pada saya ia melihat bagaimana kita memberi reaksi kepada gosip tersebut.

"Sejak masuk ke dalam industri saya memang sudah bersedia dengan perkara ini. Pada saya kalau ia sesuatu yang tidak betul, kita tidak perlu layan untuk memanjangkannya," demikian kata Siti Nordiana yang cuba untuk mengelak daripada dihimpit kontroversi apabila namanya kembali popular selepas menjuarai Gegar Vaganza 2.

Ini kerana menurut Nana, kontroversi yang tidak membantu hanya akan menjejaskan langkahnya untuk kembali mengukir nama dalam industri hiburan tanah air.

Tambah Nana, dia sedar keputusan untuk kembali aktif ke industri hiburan secara tidak langsung mendedahkan dirinya untuk menjadi perhatian masyarakat.

Selain itu, Nana akui pertandingan ini telah membangkitkan semula namanya di persada muzik tempatan.

Pelbagai cubaan dan rintangan telah diharungi akhirnya Nana berjaya membuktikan yang dirinya mampu menyanyi dengan baik dan memberi saingan yang sihat.

"Sepanjang bergelar penyanyi, saya tidak pernah diberi ruang untuk menyanyi di pentas-pentas yang besar seperti Anugerah Industri Muzik (AIM)dan lain-lain.

"GV2 platform yang tepat untuk diri saya menunjukkan bakat dan menyanyikan lagu yang bernada tinggi.

"Mungkin sebelum ini ramai peminat mengenali diri saya hanya mampu menyanyikan lagu-lagu 'Leman' seperti yang disebutkan Tok Ram.

"Alhamdulilah, kejayaan ini adalah kemenangan kepada semua peminat yang sangat luar biasa menyokong saya sepanjang berada di pentas GV ini," ujar Nana dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI CHOT XOXO HAMIL ANAK KEDUA: "PENGGANTI KERINDUAN ANAK SYURGA KAMI"

"Alhamdulillah syukur padaMu Ya Allah. Satu anugerah yang paling berharga buat saya dan suami. Kau beri pengganti pada ku untuk melepaskan kerinduan pada anak syurga kami. Saja saya nak kongsi berita gembira ni. Hanya keluarga dan rakan terdekat saja tahu di awal-awal kehamilan ni sebab saya risau sangat benda baru lagi.

"Bukan sebab apa rahsiakan, sebab risau macam-macam boleh berlaku kan. Sampailah mummy dah sedia untuk kongsi sekarang ni," tulis isteri kepada pelawak Hazmeer Hassan atau lebih dikenali Chot XOXO, Siti Zafirul Azzah yang berkongsi berita gembira dimana dia dan suami bakal menimang cahaya mata kedua di laman Instagram.

Chot dan isteri meluahkan rasa syukur apabila Allah kurniakan pengganti bagi melepaskan kerinduan arwah anak sulung mereka, Muhammad Sher Harraz yang meninggal dunia pada 8 Oktober tahun lalu.

Menurut isteri Chot, hanya keluarga dan rakan terdekat yang mengetahui kehamilan itu dan mereka pada awalnya enggan berkongsi pada umum kerana bimbang perkara yang tidak diingin berlaku.

Bagaimanapun, Chot dan isteri tidak mendedahkan usia kandungan tersebut dan hanya memuatnaik foto imbasan bayi kedua mereka di laman sosial.

Klik untuk gambar besar

Untuk makluman, anak sulung pasangan ini yang lahir pada 16 Jun tahun lalu mempunyai masalah injap jantung terbalik yang menyebabkan darah kurang memasuki paru-paru. Anak lelaki penyampai radio Melaka FM itu meninggal dunia ketika berusia empat bulan disebabkan masalah injap jantung terbalik.

Dalam pada itu, pasangan ini juga meluahkan rasa gembira apabila doktor mengesahkan bayi di dalam kandungan itu sihat dan aktif. Isteri Chot turut memohon agar semua orang mendoakan bayi kedua mereka dalam keadaan sihat dan dipermudahkan urusan sepanjang kehamilannya.

"Mummy dan daddy gembira bila tengok awak sihat dan aktif dalam perut seperti doktor katakan. Alhamdulillah. Sihat dia, siap tunjuk bagus lagi kat mummy dan daddy ya. Tak apa sayang janji awak sihat sempurna dalam perut mummy tau.

"Kalau nak tahu lelaki atau perempuan kena la tunggu. Kejutan. Semua doakan adik Sher Harraz ni dan mummy serta daddy kuat, sihat dan dipermudahkan urusan sepanjang kehamilan ni ya. Doa yang baik-baik," ujarnya.

www.myartis.com / Sumber & foto: mStar, Instagram Chot XOXO & Siti Zafirul Azzah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN 'REPORT' NAMPAK LUQMAN HAFIDZ DENGAN WANITA LAIN - BEKAS ISTERI BUKA MULUT PUNCA CERAI

"Alhamdulillah, terima kasih kepada Luqman dan Eryn kerana telah bersama-sama meruntuhkan rumah tangga saya. Semoga kalian bahagia di atas penderitaan dan kesedihan saya."

Demikian tulis bekas isteri pelakon Luqman Hafidz iaitu Nurul Atiqah menerusi laman Instagram miliknya dimana dia memberi bayangan punca perpisahan mereka pada Jun lalu disebabkan kehadiran orang ketiga.

Nurul Atiqah atau nama penuhnya Nurul Atiqah Mat Apandi, 31, membuat pendedahan tersebut susulan bekas suaminya itu membuat pengakuan sudah bercerai.

Klik untuk gambar besar

Dalam pada itu, bekas isteri pelakon 'Ola Bola' ini turut memaparkan tangkap layar mesej diterima daripada netizen yang mendakwa pernah melihat Luqman di Pulau Pinang bersama wanita lain tahun lalu.

Dakwa individu tersebut, Luqman  atau nama penuhnya Muhd Luqman Hafidz Muhd Fauzi, 31, ke sana untuk bercuti dan dia dilihat bersama dengan seorang wanita yang tidak bertudung.

"Stay strong. Sebenarnya saya pernah nampak bekas suami awak dekat Pulau Pinang dengan perempuan lain. Sebelum awak update pasal homewreck tu. Rasanya tahun lepas.

"Dia beratur belakang saya masa beli nasi ayam. Tauke tu tanya datang shooting ke. Dia kata datang bercuti. Perempuan tu tak pakai tudung. Baru saya tahu dia dah berkahwin dan awak pula bertudung," ujarnya.

Sebelum ini, Luqman mendedahkan dia dan isterinya sudah bercerai secara baik di mahkamah namun tidak memperincikan butiran perpisahan mereka.

Untuk makluman, Luqman dan Atiqah mendirikan rumah tangga pada 20 Mac 2020 dan pasangan itu dikurniakan seoarang anak perempuan iaitu Eve Laura, 2, pada 6 Februari 2021.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PREGNANCY TEST' - BELLA DALLY LAHIRKAN 'BABY' KOSMETIK

Akhirnya status kehamilan yang dikongsi Bella Dally yang sebelum ini menjadi teka-teki itu terjawab selepas pelakon itu mendedahkan 'pregnacy test' yang dimaksudkannya adalah produk kosmestik yang baharu dilancarkan pada Khamis.

Menerusi laman Instagram, Bella memuatnaik video pendek memaparkan di memperaga beberapa koleksi warna gincu bibir keluarannya: "Bismillahirrahmanirrahim, The day is finally here! This IS my New Baby, Lip Cream by @olumiscosmetics_hq.

"Sebenarnya dah lama nak buat my very own cosmetic brand dan akhirnya tahun ini menjadi kenyataan. 4 natural colors that you can simply apply daily whether it’s for work, catching up with friends or even for a date night! Thank you so much for your endless support  #OlumisbyBellaDally".

Klik untuk gambar besar

Sebelum ini, Bella seolah-olah memberi bayangan dirinya kini sudah hamil apabila dia memuatnaik sebuah video berdurasi 16 saat yang memaparkan alat penguji kehamilan dengan tanda positif pada malam Selasa lalu. Tindakan itu mengejutkan ramai pihak termasuk rakan-rakan selebriti seperti, Wawa Zainal, Mira Filzah, Nelydia Senrose, Bella Astillah dan Hanez Suraya yang turut teruja mengucapkan tahniah atas perkhabaran gembira itu.

Bagaimanapun sesetengah peminatnya meluahkan rasa kecewa dengan gimik pelancaran produk baharunya itu yang dianggap seolah-olah memberi berita palsu kepada peminat: "Konon dia nak cakap keluar baby lipmatte tapi alahai... teruk marketing. Ingat dia mengandung. Alahai buat orang marah sahaja. - "Apa kena-mengena dengan pregnancy test tu? Mengelirukan. Saya ingatkan Bella hamil.

"Semua tertipi dengan iklan ni. Mati-mati ingat Bella mengandung. - "2 dalam 1 punya pengumuman kah ini? Tak baik main-mainkan perasaan kita. Semua orang dah teruja kot tengok posting sebelum ni. Kalau nak keluar produk baru pun jangan lah guna pregnancy test," tulis netizen.

Untuk makluman, Bella mendirikan rumah tangga pada 31 Mac lalu bersama Arif Izuddin Mohd Radzali. Ini merupakan perkahwinan kedua bagi Bella atau sebenarnya Nabillah Ali Dally, 38, kerana sebelum ini pernah berkahwin dengan pelakon Nazim Othman pada 10 September 2016 namun bercerai pada 2 Mei 2018.

www.myartis.com / Sumber: mStar & Instagram Bella Dally

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA 'KELENTIT RINDU' BUKAN MENCARUT - AHYA ROSLI

Ramai pengguna laman sosial sebelum ini keliru dengan nama 'Kelentit Rindu' yang digunakan oleh anak pelakon Normah Damanhuri, iaitu Ahya Rosli. Tanggapan mereka pastinya nama tersebut menjurus ke arah mencarut atau lucah.

Malah mereka juga hairan kenapa Ahya mahu menggunakan nama 'Kelentit' sedangkan banyak lagi nama baik-baik yang boleh dipaparkan.

Mungkin kerana panas telinga, akhirnya Ahya menjelaskan bahawa kedai shisha miliknya yang diberi nama 'Kelentit Rindu' diambil sempena nama tumbuhan liar iaitu sejenis cendawan 'Kelentit Kering' atau saintifiknya 'Microparus Xanthopus'.

Dakwanya, dia mengambil nama tersebut selepas mendapati salah satu perasa shisha yang paling mendapat perhatian di kedai miliknya itu laris.

"Saya sudah gunakan nama berkenaan sudah lama sejak dibuka pada 10 tahun lalu dan ia adalah nama tumbuhan.

"Orang hanya tahu mengecam kerana berfikiran negatif sahaja dan saya sudah beritahu kepada ibu juga tentang ini dan dia tiada halangan," ujarnya dipetik sebagai berkata.

Untuk info, kedai shisha milik Ahya itu beroperasi di Jalan Genting Klang, Setapak, Kuala Lumpur.

"Saya sentiasa positif dan tidak fikir ia bermaksud lucah. Hanya orang-orang yang negatif sahaja selalu nampak perkara buruk yang saya lakukan.

"Tidak kisah apa orang ingin fikir yang penting bisnes tersebut berjalan lancar dan menerima ramai pelanggan," tambahnya.

"Man for sale .. age 21 to 30.. non smokers... ability massage" Ahya Rosli IG

"Hari sabtu nak gi dating.  awek takde kat kl" - Ahya Rosli IG

Sumber: Mstar - Foto: Ahya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MOHON PETUNJUK ALLAH, FARA FAUZANA BATAL KAHWIN

"Dengan penuh rasa dukacita, saya ingin memaklumkan bahawa hasrat saya untuk menamatkan zaman bujang pada 17 September ini dibatalkan.

"Keputusan membatalkan pernikahan saya dengan pemuda bernama Hafiz, seperti yang saya umumkan pada sidang akhbar pada 1 Ogos lalu, dibuat atas sebab-sebab yang terlalu peribadi," ujar personaliti televisyen, Fara Fauzana (Fafau) yang sah membatalkan perkahwinannya pada 17 September ini.

Jelas Fafau, keputusan tersebut dibuatnya atas sebab-sebab peribadi yang tidak boleh dikongsi olehnya selepas berbincang dengan keluarga, berfikir sedalam-dalamnya dan memohon petunjuk daripada Allah.

"Sesungguhnya saya yakin bahawa apa yang berlaku ini semuanya adalah ketentuan Allah dan tentu sekali ada hikmah yang menanti.

"Justeru, saya mungkin tidak dapat menjawab sebarang pertanyaan lanjut daripada rakan-rakan media.

"Saya amat berharap dan percaya, rakan-rakan media amat memahami situasi saya ketika ini," tambahnya dipetik sebagai berkata.

Fafau atau nama sebenarnya Fara Fauzana Mohd Fadzli, 36, selanjutnya meminta diberi sedikit ruang untuk menenangkan fikiran.

Dalam pada itu, pemuda yang sepatutnya berkahwin dengan Fara Fauzana pada 17 September ini, Mohamed Hafiz, akan membuat kenyataan berhubung pembatalan perkahwinannya dengan personaliti radio dan televisyen itu dalam masa terdekat.

Hafiz ketika dihubungi enggan mengulas lanjut mengenai kenyataan media yang dikeluarkan Fara petang semalam.

"Setakat ini, saya tidak ada sebarang komen. Tunggulah sehari dua nanti. Saya pun baru tahu mengenai kenyataan media itu daripada pemberita yang menghubungi saya," katanya.

 Dalam pada itu, Hafiz berkata, selama ini beliau tidak dapat mengeluarkan sebarang kenyataan atas sebab peribadi.

Sebelum ini, identiti lelaki terbabit menjadi persoalan apabila Fara hanya memperkenalkannya dengan nama Hafiz, tanpa memberikan maklumat lanjut mengenai dirinya.

Ia juga kenyataan pertama daripada pemuda itu, sejak Fara mengadakan sidang akhbar mengenai perancangan perkahwinan dirinya pada 1 Ogos lalu.

Sumber: BH - Foto: Fafau IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JANGAN DAH JADI WAQAF DOSA THEN BUAT BODOH PULAK" - SWEET QISMINA

Pelakon Sweet Qismina atau nama sebenarnya Farhana Qismina, 22, menerusi laman Instagram miliknya telah tampil mempertahankan aktor Syafie Naswip susulan pelbagai spekulasi mengenai punca pertunangannya dengan aktres Aishah Azman putus di tengah jalan.

Dalam posting tersebut, Sweet berkata, netizen perlu bersedia membuat permohonan maaf kepada Syafie selepas pelbagai kecaman dilemparkan terhadapnya jika aktor itu tidak bersalah. Menurut Sweet, Syafie yang sudah lama dikenalinya disifatkan sebagai seorang yang baik dan tidak akan melakukan sesuatu di luar batasan tanpa sebab tertentu.

Dalam pada itu, pelakon drama 'Adam Chempaka' itu turut berkongsi mengenai keperibadian Syafie yang disifatkan seorang yang sangat budiman. Mengakui ramai yang bertanya kepadanya mengenai Syafie, dia bagaimanapun enggan memberi komen mengenai perihal itu

Klik untuk gambar besar

"This guy, has been one of the best sparring to work with ever. We clicked in just a second. Why? We literally can sit down & share ideas, expand ideas, even create ideas of what we wanted to do for each and every scenes.

"Tak rasa malu, tak rasa kekok nak kerja. I adore and respect him especially when I knew, dia anak didik arwah Yasmin Ahmad. Yes, he's a very pure low profile genuine guy. The best Abang to borak and share about dunia seni (ilmu dia banyak gila he taught me A LOT example pasal WHAT. IS. METHOD. ACTING).

"Sangat susah nak tengok dia mengamuk. He even ajar me sabar when it comes to rezeki dalam industri. Kami rezeki tak menentu, so we have to plan on how to save & rolling duit segala benda. Mungkin sebab we both dah start dari kecik, that's why I faham segala benda yang dikongsi.

"About his life, I don't have rights to respond anything act although ramai tanya (probably sebab we've been working banyak kali). What can I say is, Abang, hang buat silap memang kami maki, tapi adik tahu, you will never do something stupid without any solid reason.

"And for others, if dia salah, he will take responsibility and apologise. Otherwise, Get your damn responsibility and do apologies to him. Jangan dah jadi golongan waqaf dosa then buat bodoh pulak okay? Take care and Happy Birthday Abang @syafienaswip! Better late than never kan? 😬🙏🏻 #fqs," demikian kata Sweet panjang lebar.

www.myartis.com / Sumber & foto: mStar & Instagram Sweet Qismina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA JADI PENGACAU RUMAH TANGGA NORMAN - ABBY 'BIDAS' HATERS

"Bahagia sangat ke sampai cari salah orang, lepas bercerai saya tak pernah kacau Norman"

Demikian bidas bekas anggota kumpulan Elite, Abby Abadi yang meluahkan rasa kesal terhadap komen negatif yang diberikan terhadap hubungan baiknya bersama bekas suaminya, Norman Hakim.

Menurut Abby, dia menganggap dakwaan mengatakan dirinya masih lagi tidak boleh melupakan Norman dan menjadi pengacau rumahtangga pelakon itu sememangnya biadap.

Menerusi akaun Instagramnya hari ini, Abby akui terkilan dengan fitnah yang dilemparkan kepada dirinya tanpa mengetahui hakikat sebenar sedangkan hubungan kedua-dua keluarga mereka akrab.

"TQ @normanhakim_786, Sediakan sepersalinan baju melayu + sampin raya pertama untuk semua anak-anak lelaki termasuk Danish. (Baju Awish & Arisz takde dalam gmbr). Baju Dania & Baby Memey uruskan sebab ambil butik Meylana punya je kan? Hehe.

"Paling tak sangka, Oman tak lupa sampin untuk Jai juga. So sawitttt utk tahun ni, Hehe... Harap tahun depan dapat sediakan lebih lagi.

Klik untuk gambar besar

"Saja tunjuk sebab kami memang berhubung baik sekarang. Tapi dalam pada makin baik tu, terbaca dekat FB, ada yang tuduh saya tak boleh move on lagi dengan Norman. Adehhh! Kesian suami Abby katanya. Selalu nampak Abby komen kt IG Norman.

"Ye betul saya ada komen dekat IG Oman, tapi tak adalah selalu, sesekali je saja ngusik. Macam kawan2. Kadang- kadang pasal anak-anak. Norman balas ok je. Dorang tu yang sakit kenapa? Hehe. Harap sangat, cukuplah sibukkan diri mencari salah orang tu.

"Hidup tu dah bahagia sangat ke sampai asyik mencari salah silap orang je? Orang dari bergaduh boleh berbaik ni, patut doakanlah agar terus dalam kebaikan, ini mcm sakit hati pulak.

"Macam kalau boleh pasangan yang bercerai mesti kena bergaduh. Biar anak-anak huru -hara. Tak dapat nak merasa kasih sayang kedua-duanya, gitu ek?," jelasnya.

Tambah Abby lagi, luahan tersebut bukanlah bertujuan mengaibkan sesiapa hanya untuk memberi penjelasan supaya mereka memahami situasi dan keakraban hubungannya dengan Norman.

"Nak raya dah ni okay. Bersihkan jiwa... Doakan yang baik-baik untuk semua okay. Kita tulis ni dengan niat nk yang diluar sana jangan ada salah faham lagi tentang hubungan saya & Oman ye.

"Sejak bercerai saya tak pernah kacau hidup Norman kecuali berkaitan anak-anak. Anak-anak nak shopping ke, sakit ke, apa ke, bila dengan saya, semua atas saya. Hidup saya pun saya tanggung sendiri ye. Harap Maklum. Sekian," tulisnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TAKZIAH- BAPA PENGARAH MUZIK RTM, DATUK MOKHZANI ISMAIL DIJEMPUT ILAHI

"Dukacita dimaklumkan bapa saya Cikgu Ismail Ariffin telah kembali kerahmatullah subuh pagi tadi. Semoga roh Allahyarham Ayahanda saya ditempatkan dikalangan orang orang yang soleh."

Tutur Pengarah Muzik RTM, Datuk Mokhzani Ismail yang memaklumkan bapanya, Ismail Ariffin, 92, telah meninggal dunia dalam tidur, awal pagi hari ini akibat sakit tua.

"Saya tak sempat berada di sisi arwah dan mendapat berita itu pagi ini. Saya sudah bertolak dari Kuala Lumpur untuk bersama ayah. Jenazah dikebumikan selepas Asar hari ini." katanya.

Klik untuk gambar besar

Mokhzani ketika dihubungi berkata, bapanya yang juga pesara guru besar itu tidak mengalami apa-apa penyakit serius kecuali uzur sejak kebelakangan ini.

Selain Mokhzani, Allahyarham meninggalkan seorang lagi anak iaitu Yazid yang kini tinggal di Sibu, Sarawak. Isteri Allahyarham iaitu Latifah Yusof meninggal dunia sembilan tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATHIA 'SEKOLAHKAN' NETIZEN BALIK: "YOU TAK TAHU APA TENTANG KECANTIKAN..."

Sebelum ini pelakon Fathia Latiff telah 'ditarbiah' oleh netizen dek kerana memuat naik video dirinya sedang menjalani rawatan aestetik filler di bahagian rahang menerusi Instagram Live baru-baru ini.

Tindakan pelakon drama 'Ariana Rose' itu tidak hanya berdiam diri apabila tampil 'menyekolahkan' netizen.

"Dude jaga sikit mulut, awak tak tahu apa-apa tentang kecantikan. Diam kat situ, guys tak tahu anything tentang kecantikan. Guys yang dia tahu habiskan duit simpanan," katanya.

Klik untuk gambar besar

Tambah Fathia lagi, jika tiada sebarang kata untuk dikatakan sebaik baliklah individu tersebut berdiam diri.

"Baik dia je kalau tiada perkara berfaedah, stay that way. Untuk perempuan, teruskan usaha mencantikkan diri anda, jangan risu untuk cantikkan diri," ujarnya.

Terdahulu, Fathia berkongsi video sambil mempromosikan kaedah membetukkan rahang tersebut untuk tatapan umum. Menerusi video berdurasi 40 saat itu, menunjukkan Fathia menyutik filler di kedua-dua belah rahanngnya sambil mempamerkan hasil rahang sebelum dan selepas.

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA SAKIT KANSER - NETIZEN BERBALAH ISU DOSA PAHALA

Semalam telah dimaklumkan kepada semua tentang keadaan kanser penyanyi Elyana yang kini semakin merebak sehingga beliau terpaksa menjalani rawatan radioterapi sebanyak 10 kali secepat mungkin.

Namun apa yang mengecewakan adalah komen dari netizen yang terus menghukum Elyana di atas penampilan beliau yang masih belum menutup aurat. Sehingga ada yang sanggup mengatakan penyakit ini berpunca dari penampilan beliau.

"Dinasihatkan tutup aurat Elyana yaa. Mudah-mudahan terbuka hidayah. Sakit tu penghapus dosa. Tapi kalau buat dosa juga, rugilah," komen salah seorang pengguna media sosial.

Klik untuk gambar besar

Komen-komen menggesa Elyana untuk menutup aurat ini mendapat kritikan hebat dari pengguna media sosial lain yang menyifatkan mereka sebagai tidak berhati perut ketika insan lain ditimpa musibah.

Ramai berpendapat bertudung atau tidak itu urusan Elyana dan Tuhan, kita sebagai peminat dan rakan seagama seharusnya mendoakan yang baik baik sahaja supaya penyanyi ini dapat mengharungi dugaan yang bertimpa ini.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMAN SOSIAL PERTEMUKAN CINTA BAHARU ERIN MALEK

"Kami bertemu di Instagram secara tidak sengaja," demikian kata juara program Fear Factor Malaysia 2, Erin Malek atau nama sebenarnya Nur Arina Abdul Malek, 20.

Tanpa berselindung, dia mengakui sedang menjalinkan hubungan cinta dengan jejaka yang dikenali sebagai 'F' itu sejak empat bulan lalu. Tambahnya, dia tidak menyangka bertemu dengan lelaki tersebut selepas setahun dia gagal dalam bercinta.

Klik gambar untuk size besar

"Kami mula berkenalan menerusi internet. Bagaimanapun kesibukan kami dengan kerjaya masing-masing membuatkan hasrat untuk berjumpa sering tergendala. Sehinggalah pada suatu hari kami bersetuju untuk bertemu dan segala-galanya bermula pada saat itu," ujarnya dipetik sebagai berkata.

Namun jelas Erin, jarak usia mereka yang berbeza 10 tahun bukan penghalang kerana dia selesa berkawan dengan 'F'. Malah lelaki berkenaan disifatkannya sebagai seorang yang matang, romantik dan penyayang.

Sehubungan itu, dia mengakui sudah bersedia untuk menamatkan zaman solonya dengan lelaki itu biarpun masih berusia 20 tahun.

"Saya tertarik dengan kematangannya sebagai seorang lelaki dan paling penting dia tidak menghakimi tentang apa juga gosip dan cerita kurang enak mengenai saya sebelum ini.

"Pada tahap ini saya sudah bersedia untuk bergelar isteri dan soal umur bukan satu masalah kerana paling penting kita bertemu dengan orang yang tepat dan sesuai.

"Berdasarkan pengalaman lalu saya sudah malas untuk bercinta lama-lama kerana ia tidak akan membawa ke mana-mana dan 'F' adalah cinta hati yang melengkapi diri saya sebagai seorang wanita," katanya bersungguh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


4 TAHUN MENYULAM CINTA DALAM DIAM - HARRIS ANNUAR & ASHA MERICAN KINI SUAMI ISTERI

"Alhamdulillah dengan sekali lafaz, saya sah bergelar suami kepada Asha," itulah kata pelakon Harris Annuar yang meluahkan rasa syukur apabila dia telah pun selamat mendirikan rumah tangga dengan pelakon dan model, Asha Merican pada jam 4 petang semalam di Magica Hall, di sini.

Harris yang merupakan anak kepada usahawan terkenal, Zaiton Hassan atau lebih mesra disapa Kak Ton, ketika dihubungi berkata, selepas empat tahun menyulam asmara dia nekad memperisterikan Asha.

"Sebenarnya kami sudah bercinta hampir empat tahun tapi memilih untuk merahsiakan hubungan ini. Sepanjang perkenalan kami kunci rapat mengenai status hubungan kepada orang luar.

"Hanya keluarga kedua belah pihak dan rakan-rakan rapat saja yang tahu. Kami tidak pernah bertunang, cuma ada ke rumah keluarga Asha untuk merisik," ujarnya yang dipetik sebagai berkata kepada Harian Metro.

Klik untuk gambar besar

Pada majlis terbabit, Harris menyerahkan mas kahwin sebanyak RM1,001 kepada Asha beserta lima dulang hantaran, manakala pihak Asha membalas dengan tujuh dulang. Majlis pernikahan itu disaksikan keluarga kedua-dua belah pihak serta rakan selebriti antaranya Hun Haqeem dan Safwan Nazri.

Pasangan pengantin baharu itu mengayakan baju berwarna putih pada majlis pernikahan itu. Dalam pada itu, Harris bakal mengadakan majlis resepsi di lokasi sama malam ini.

Harris yang jarang berkongsi kisah peribadi di laman sosial itu berkongsi mengenai keperibadian isterinya dimana Asha memiliki keperibadian yang hampir sama dengan ibu tercintanya.

"Asha memiliki sisi yang menghiburkan berbanding saya yang pendiam. Jadi bila ada isteri yang ceria dan periang saya rasa seronok. Rasanya ramai juga yang tahu saya seorang yang agak sensitif dan mudah menangis. Orang kata suka layan perasaan.

"Jadi, bila ada Asha dalam hidup sekurang-kurangnya dapat menjadi penyeri selain dia memiliki perangai yang lebih kurang sama dengan mummy," kata Harris atau nama sebenarnya Mohammad Harris Shahrul Annuar.

Sebelum itu, peserta Hero Remaja 2017/2018 turut memuat naik video prewedding dengan kapsyen 'selepas 4 tahun' yang memberitahu tentang tempoh percintaan mereka. Rata-rata peminat dan pengikut laman sosial mengucapkan tahniah dan mendoakan rumah tangga yang dibina kekal hingga ke jannah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES ROTAN ANAK - BEKAS SUAMI ZIANA ZAIN KEMUKA RAYUAN

"Pihak kami memfailkan petisyen rayuan bagi merayu terhadap keseluruhan keputusan sabitan dan hukuman yang diputuskan oleh Mahkamah Majistret Shah Alam pada 28 September tahun lalu," kata peguam Amir Farid Mohd Nawawi yang mewakili Armin Zaharin, 56, mengenai petisyen rayuan yang difailkan secara e-filing di Mahkamah Tinggi di sini, pada 4 Januari lalu.

Ia berikutan asas dapatan, Mahkamah Majistret yang menyabit dan menjatuhkan hukuman penjara lapan bulan terhadap bekas suami Ziana Zain itu antara alasan dalam petisyen rayuan difailkan bekas suami penyanyi terkenal Ziana Zain, kerana mencederakan tangan anaknya menggunakan rotan.

"Keputusan telah pun dibuat oleh Mahkamah Majistret pada September lalu dan petisyen rayuan ini hanyalah sebagai asas rayuan dalam menjalankan hak perayu yang dijamin undang-undang, dan ia tidak boleh menghalang Mahkamah Tinggi setelah mendengar pihak-pihak pada pendengaran kelak, untuk mengesahkan dapatan terdahulu (Majistret)," tambah peguam itu dipetik melalui Bernama.

Sementara itu, Timbalan Pendakwa Raya Shukor Abu Bakar berkata pengurusan kes rayuan itu yang sepatutnya ditetapkan tadi, digantikan dengan tarikh pengurusan kes baharu pada 23 Mac depan berikutan pelaksanaan Perintah Kawalan Pergerakan, di hadapan Penolong Kanan Pendaftar Mahkamah Tinggi Nur Azizah Jaafar.

Untuk rekod, Majistret Sabreena Bakar @ Bahari menjatuhkan hukuman penjara lapan bulan selepas mendapati Armin Zaharin bersalah, atas pertuduhan dengan sengaja menyebabkan kecederaan luka dan lebam di bahagian tangan anak lelakinya, yang berumur sembilan tahun (ketika kejadian) menggunakan sebatang rotan di sebuah rumah di Denai Alam, di sini antara 8 malam dan 10.30 malam pada 24 Februari 2018.

Bapa kepada empat cahaya mata itu didakwa mengikut Seksyen 323 Kanun Keseksaan, yang memperuntukkan hukuman penjara maksimum setahun atau denda RM2,000 atau kedua-duanya.

Sabreena bagaimanapun membenarkan pelaksanaan hukuman terhadap Armin Zaharin, ditangguhkan sehingga proses rayuan selesai namun menaikkan jumlah jaminan daripada RM5,000 kepada RM8,000.

Armin Zaharin ditangkap pada 2 Mac 2018 selepas Ziana, 53, atau nama sebenarnya Siti Roziana Zin, membuat laporan polis pada 27 Februari 2018.

Ziana yang popular dengan lagu Madah Berhelah dan Armin Zaharin, sah bercerai dengan talak satu di Mahkamah Rendah Syariah Shah Alam pada 12 Julai 2018.

Pasangan sensasi itu mendirikan rumah tangga pada 9 Mei 1998 dan dikurniakan tiga anak lelaki dan seorang perempuan, berumur lingkungan 11 hingga 20 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::